hotchpotch/miracl-hf-unified huggingface dataset:
แอร์ซัปพลาย
แอร์ซัปพลาย () เป็นวงศิลปินคู่แนวซอฟต์ร็อก สัญชาติ อังกฤษ-ออสเตรเลีย ประกอบด้วย เกรแฮม รัสเซล มือกีตาร์ นักร้อง นักแต่งเพลง ชาวอังกฤษ และ รัสเซล ฮิตช์ค็อก นักร้องหลัก ชาวออสเตรเลีย พวกเขาประสบความสำเร็จทั่วโลกในช่วงยุค 1980 จากผลงาน 8 ซิงเกิล ที่ติดท๊อปเท็นเพลงฮิต ในสหรัฐอเมริกา
แอร์ซัปพลาย ก่อตั้งวงที่ประเทศออสเตรเลียในปี ค.ศ. 1975 ผ่านการทำงานร่วมกับนักร้องและนักดนตรีฝีมือดีจำนวนมาก โดยแอร์ซัปพลายได้รับการยกย่องให้มีชื่ออยู่ในหอเกียรติยศของสมาคมอุตสาหกรรมสิ่งบันทึกเสียงออสเตรเลีย ในเดือนธันวาคม ค.ศ. 2013
คริสซี แฮมมอนด์ , รัสเซล ฮิตช์ค็อก และ เกรแฮม รัสเซล ได้มีโอกาสพบกันในเดือนพฤษภาคม ค.ศ. 1975 ขณะทำการแสดงละครเพลงที่ประพันธ์โดยแอนดรูว์ ลอยด์ เวบเบอร์ และ ทิม ไรซ์ เรื่อง จีซัส ไครสต์ ซูเปอร์สตาร์ ทั้ง 3 คน ได้รวมตัวกันก่อตั้งวงดนตรีประสานเสียงขึ้นที่เมลเบิร์น โดยมี คริสซี แฮมมอนด์ และ รัสเซล ฮิตช์ค็อก ทำหน้าที่ร้องนำ ส่วน เกรแฮม รัสเซล ทำหน้าที่เล่นกีตาร์
ต่อมา คริสซี แฮมมอนด์ นักร้องหญิงของวงได้ขอแยกตัวออกไปก่อตั้งวงดนตรีชื่อ ชีตาห์ โดยทางวงได้รับ เจเรมี พอล เข้ามาเป็นสมาชิกใหม่ในตำแหน่งมือเบส และ ร้องนำ ในปี ค.ศ. 1976 ต่อมาพวกเขาได้ออกซิงเกิลแรก "Love and Other Bruises" ซึ่งกลายเป็นเพลงที่ได้รับความนิยมในออสเตรเลีย ก่อนจะออกสตูดิโออัลบั้มชุดแรก "Air Supply" ในเดือนธันวาคม ค.ศ. 1976 มีเพลงที่ได้รับความนิยมเช่น "If You Knew Me", "Empty Pages" และ "Feel the Breeze" โดยสมาชิกของวงในอัลบั้มชุดแรกนี้ ประกอบไปด้วยสมาชิก 6 คน ได้แก่
ในการออกทัวร์คอนเสิร์ตภายในประเทศกับการออกอัลบั้มชุดแรก ไนเจล มาคารา ได้เข้ามาเป็นมือกลองแทนที่ เจฟฟ์ บราวน์ ส่วน มาร์ค แม็คเอ็นที สมาชิกในตำแหน่งกีตาร์โซโล่ ได้ขอแยกวงออกไป ทางวงจึงได้ติดต่อ เบรนตัน ไวท์ ให้เข้ามาเป็นสมาชิกใหม่แทนที่แม็คเอ็นที ซึ่งเบรนตัน ไวท์ ได้เข้ามาร่วมซ้อมกับทางวงแต่ไม่มีโอกาสได้ขึ้นแสดง
ในเดือนกรกฎาคม ค.ศ. 1977 ทางวงได้ออกสตูดิโออัลบั้มชุดที่ 2 "The Whole Thing's Started" ซึ่ง เร็กซ์ โก๊ะห์ มือกีตาร์ชาวสิงคโปร์ ได้เข้ามาเป็นสมาชิกใหม่ในตำแหน่งมือกีตาร์โซโล่ อัลบั้มชุดนี้มีเพลงที่ประสบความสำเร็จขี้นชาร์ตเพลงของออสเตรเลียเช่น "Do What You Do", "That's How the Whole Thing Started" และ "Do It Again" โดยในปีดังกล่าวทางวงได้มีโอกาสเล่นเป็นวงดนตรีสนับสนุนให้กับร็อด สจ๊วต ขณะมาทัวร์คอนเสิร์ตที่ออสเตรเลีย และได้รับการชักชวนจากร็อด สจ๊วต ให้ไปทำการแสดงที่สหรัฐอเมริกาและแคนาดาซิงเกิ้ลฮิตที่ติดอันดับในบิลบอร์ดชาร์ทของสหรัฐอเมริกา
การตีโฉบฉวยดูลิตเติล
การตีโฉบฉวยดูลิตเติล () หรือ การตีโฉบฉวยกรุงโตเกียว เมื่อวันที่ 18 เมษายน 1942 ระหว่างสงครามโลกครั้งที่ 2 เป็นการตีโฉบฉวยทางอากาศโดยสหรัฐอเมริกา ซึ่งพุ่งเป้าไปที่เกาะใหญ่ของญี่ปุ่น (เกาะฮอนชู) เพื่อต้องการแสดงให้จักรวรรติญี่ปุ่นเห็นว่าเขาก็แพ้เป็น และเพื่อเสริมสร้างความฮึกเหิมกำลังใจของกองทัพสหรัฐ หลังจากการสูญเสียในการโจมตีเพิร์ลฮาร์เบอร์เมื่อวันที่ 7 ธันวาคม 1941 การตีโฉบฉวยนี้วางแผนและนำโดย เจมส์ "จิมมี่" ดูลิตเติล สังกัดของทัพบกสหรัฐ
เครื่องบินทิ้งระเบิดขนาดกลางบี-25บี มิทเชลของกองทัพอากาศสหรัฐ 16 ลำบินขึ้นจากดาดฟ้าเรือบรรทุกเครื่องบินยูเอสเอส ฮอร์นเน็ทของกองทัพเรือสหรัฐ บริเวณทางด้านตะวันตกไกลของมหาสมุทรแปซิฟิก โดยมุ่งเป้าหมายในการโจมตีไปที่เขตอุตสาหกรรม เป้าหมายทางทหาร และท่าเรือใน 4 เมืองของญี่ปุ่น คือโตเกียว โยโกฮาม่า โกเบ โอซาก้า แม้ว่าเครื่องบินบางลำจะเผชิญกับกระสุนปืนต่อสู้อากาศยานและเครื่องบินขับไล่ของกองทัพญี่ปุ่นบ้างแต่ไม่มี บี-25 ลำใดได้รับความเสียหาย ทั้งหมดไปลงจอดที่จีน เพราะการกลับมาลงจอดบนเรือบรรทุกเครื่องบิน "ฮอร์นเน็ท" นั้นเป็นไปไม่ได้ เครื่องบินทิ้งระเบิด 16 ลำนั้นพังเสียหายทั้งหมด และลูกเรือ 11 คนไม่ถูกจับก็เสียชีวิต ในจำนวนนั้นสามคนถูกประหารชีวิตโดยทหารญี่ปุ่นในประเทศจีน
การตีโฉบฉวยนี้เร่มต้นในการประชุมคณะเสนาธิการทหารที่ทำเนียบขาว เมื่อวันที่ 21 ธันวาคม 1941 ภายใต้ความต้องการของประธานาธิบดีแฟรงกลิน ดี. โรสเวลต์ที่จะตอบโต้ต่อจักรวรรติญี่ปุ่นเพื่อสร้างกำลังใจต่อสู้ให้กับชาวอเมริกันที่รู้สึกพ่ายแพ้จากการโจมตีที่เพิร์ลฮาร์เบอร์
แนวคิดของการโจมตีครั้งนี้มาจากกัปตันเรือฟรานซิส โลว์ และได้นำเสนอให้ พลเรือเอกเออร์เนสท์ เจ. คิง ในวันที่ 10 มกราคม 1942 ว่าเครื่องบินทิ้งระเบิดเครื่องยนต์คู่น่าจะบินขึ้นจากเรือบรรทุกเครื่องบินได้ หลักจากการทดลองบินขึ้นหลายครั้งจากสนามบินกองทัพเรือที่นอร์ฟอล์ค, เวอร์จิเนีย ซึ่งได้ทำเครื่องหมายรันเวย์ที่ระยะวิ่งเท่ากับความยาวรันเวย์ของดาดฟ้าเรือบรรทุกเครื่องบิน สุดท้ายการโจมตีครั้งนี้วางแผนและนำทีมโดย "จิมมี่ ดูลิตเติล"
ภารกิจนี้ต้องการเครื่องบินทิ้งระเบิดที่มีวิสัยทำการเกิน 2,400 ไมล์ทะเล (4,400 กม.) ในขณะที่บรรทุกระเบิดหนัก 2,000 ปอนด์ (910 กก.) ไปด้วย จะมีเครื่องบิน​อีกสามรุ่นที่เหมาะสมคือ มาร์ติน บี-26 มารัวเดอร์, ดักลาส บี-18 โบโล และ ดักลาส บี-23 ดรากอน แต่สุดท้ายก็เลือกเครื่องบินทิ้งระเบิด บี-25 มิทเชล เพื่อรับหน้าที่นี้ เพราะไม่แน่ใจว่า บี-26 จะสามารถบินขึ้นจากดาดฟ้าเรือได้หรือไม่ และ บี-23 ก็มีปีกใหญ่กว่า บี-25 เกือบ 50% ซึ่งจะทำให้เรือบรรทุกเครื่องบินไปได้น้อยลง สุดท้าย บี-18 ก็ตกไปด้วยเหตุผลคล้าย ๆ กัน
ปลาฉลามอาบแดด
ปลาฉลามอาบแดด หรือ ปลาฉลามยักษ์น้ำอุ่น (; ) เป็นปลากระดูกอ่อนขนาดใหญ่ชนิดหนึ่ง จำพวกปลาฉลาม นับเป็นปลาเพียงชนิดเดียวเท่านั้นที่อยู่ในวงศ์ Cetorhinidae และสกุล "Cetorhinus"
ปลาฉลามอาบแดดจัดอยู่ในอันดับ Lamniformes เช่นเดียวกับปลาฉลามขาว จัดเป็นปลาที่มีขนาดใหญ่เป็นอันดับสองของโลกรองมาจากปลาฉลามวาฬ ปลาฉลามอาบแดดมีความยาวได้ถึง 10 เมตร เท่ากับรถโดยสารสองชั้นคันหนึ่ง (ขนาดโดยเฉลี่ย 8 เมตร) มีน้ำหนักมากถึงได้ 7 ตัน เท่ากับช้างสองเชือก มีลักษณะเด่น คือ มีลำตัวสีเทาออกน้ำตาล มีปลายจมูกเป็นรูปกรวย มีปากขนาดใหญ่ มีซี่กรองเหงือกสีแดงมีลักษณะเป็นซี่คล้ายหวีหรือแปรงที่พัฒนามาเป็นอย่างดีสำหรับกรองอาหาร มีริ้วเหงือกภายนอกตั้งแต่ส่วนบนหัวถึงด้านล่างหัว ซึ่งปลาฉลามอาบแดดจะใช้ซี่กรองเหงือกนี้ในการหายใจเอาออกซิเจนเข้าสู่ร่างกาย กรองกินแพลงก์ตอนสัตว์ต่าง ๆ ผ่านซี่กรองนี้เป็นอาหารเหมือนปลาฉลามวาฬ และปลาฉลามเมกาเมาท์ จัดเป็นปลาฉลามที่มีสมองขนาดเล็ก แต่ก็มีประสาทสัมผัสโดยเฉพาะประสาทการดมกลิ่นที่ดีเยี่ยมเหมือนปลาฉลามกินเนื้อชนิดอื่น
ปลาฉลามอาบแดด เป็นปลาฉลามขนาดใหญ่อีกชนิดหนึ่งที่ไม่เป็นอันตรายต่อมนุษย์ กระจายพันธุ์อยู่ในทะเลหรือมหาสมุทรเขตน้ำอุ่นทั่วโลก โดยเฉพาะรอบ ๆ เกาะอังกฤษ นับเป็นปลาที่ใหญ่ที่สุดที่พบได้ในเกาะอังกฤษ ปลาฉลามอาบแดดบางครั้งจะรวมตัวกันเป็นฝูงเล็ก ๆ เพื่อกินแพลงก์ตอนสัตว์บริเวณผิวน้ำ ตามสภาวะแวดล้อมที่เหมาะสมที่แพลงก์ตอนสัตว์จะเจริญเติบโตได้ดี คือ มีแสงแดด มีอุณหภูมิอบอุ่นที่เหมาะสม ปลาฉลามอาบแดดจะอ้าปากได้กว้าง จนกระทั่งเห็นซี่กรองภายในปากชัดเจน ไล่กินแพลงก์ตอนสัตว์ตามผิวน้ำ แต่โดยปกติจะอาศัยอยู่ในน้ำลึก และจะมีพฤติกรรมย้ายถิ่นฐานไปตามแพลงก์ตอนตามฤดูกาล ซึ่งเชื่อว่าจะว่ายตามแพลงก์ตอนไปตามกลิ่น จากการศึกษาพบว่าสามารถเดินทางได้ไกลถึง 2,000 กิโลเมตร ภายในระยะเวลา 7 วัน
ปลาฉลามอาบแดด เหมือนปลาฉลามชนิดอื่น ๆ ที่ถูกล่าเพื่อการพาณิชย์มามาตั้งแต่อดีต เพื่อนำไปเพื่อการบริโภค ครีบนำไปทำเป็นหูฉลาม และน้ำมันตับปลาฉลาม อีกทั้งในปัจจุบัน ผลจากการตรวจสอบทางดีเอ็นเอและเนื้อเยื่อพบว่า ซากปลาฉลามอาบแดด คือ ซากของสิ่งมีชีวิตลึกลับขนาดใหญ่ที่เรือประมงสัญชาติญี่ปุ่นเคยกว้านขึ้นมาได้เมื่อ ปี ค.ศ. 1977 ที่ชายฝั่งนิวซีแลนด์ ซึ่งเป็นปริศนามาอย่างยาวนานว่าคือสัตว์ชนิดใด จนกระทั่งมีความเชื่อกันว่าเป็นพลีซิโอซอรัส สัตว์เลื้อยคลานทะเลคอยาวขนาดใหญ่ยุคเดียวกับไดโนเสาร์ที่ยังไม่สูญพันธุ์
เทศบาลเมืองบัวขาว
เทศบาลเมืองบัวขาว เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในท้องที่อำเภอกุฉินารายณ์ จังหวัดกาฬสินธุ์ มีพื้นที่ครอบคลุมบางส่วนของตำบลบัวขาว ภายในเขตเทศบาลเป็นที่ตั้งของหน่วยงานการบริหาร สถานศึกษา สถานพยาบาล และสาธารณสุข
เทศบาลเมืองบัวขาวเดิมมีฐานะเป็น "สุขาภิบาลบัวขาว" ได้รับการจัดตั้งขึ้นตามประกาศกระทรวงมหาดไทย เมื่อวันที่ 24 กันยายน พ.ศ. 2491 ต่อมาได้ยกฐานะจากสุขาภิบาลเป็น "เทศบาลตำบลบัวขาว" เมื่อวันที่ 25 พฤษภาคม พ.ศ. 2542 และได้เปลี่ยนแปลงฐานะจากเทศบาลตำบลบัวขาวเป็น "เทศบาลเมืองบัวขาว" ตามประกาศกระทรวงมหาดไทย เมื่อวันที่ 9 มีนาคม พ.ศ. 2555
กองทัพโซมาเลีย
กองทัพโซมาเลีย เป็นกองทัพของประเทศโซมาเลีย
ปองพล กุลชัยรัตนา
ปองพล กุลชัยรัตนา เกิดวันที่ 29 ตุลาคม พ.ศ. 2531 เป็นนักกีฬายิงปืนทีมชาติไทย ผู้ซึ่งได้รับเหรียญทองในซีเกมส์ครั้งที่ 24 และ 25 รวมถึงได้รับเหรียญทองแดงในกีฬามหาวิทยาลัยโลก และเป็นผู้ครองแชมป์รายการยิงปืนชิงชนะเลิศแห่งประเทศไทย ประจำปี 2554
ปัจจุบัน ปองพลเป็นนักศึกษาระดับปริญญาโทคณะบริหารธุรกิจ มหาวิทยาลัยกรุงเทพ
ปองพล กุลชัยรัตนา เป็นบุตรชายของวรพล กุลชัยรัตนา ซึ่งเป็นนักกีฬายิงปืนเช่นดียวกัน ปองพลเริ่มฝึกยิงปืนในช่วงที่มีอายุได้ 11 ปีจากการสนับสนุนโดยพ่อของเขาเอง ต่อมาเขาได้มีโอกาสเข้าแข่งขันกีฬาเยาวชนแห่งชาติในนามทีมนนทบุรี และได้รับเหรียญทองแดงจากการแข่งขันดังกล่าว
ในเดือนพฤศจิกายน พ.ศ. 2551 ปองพลเข้าแข่งขันรายการไทยแลนด์โอเพ่นชูตติ้งแชมเปี้ยนชิพส์ 2008 โดยเขาได้รับเหรียญทองจากประเภทบุคคลปืนสั้นมาตรฐาน และประเภททีม
เดือนพฤศจิกายน พ.ศ. 2552 ปองพลเข้าแข่งขันกีฬายิงปืนชิงชนะเลิศแห่งเอเชียอาคเนย์หรือซีซ่า ครั้งที่ 33 ซึ่งเขาได้เหรียญทองจากประเภททีมปืนสั้นมาตรฐาน จากนั้น ในเดือนธันวาคม ปองพลเข้าแข่งขันซีเกมส์ 2009 ซึ่งจัดขึ้น ณ กรุงเวียงจันทน์ ประเทศลาว โดยเขาได้รับเหรียญทองจากประเภทปืนสั้นยิงช้า 50 เมตรบุคคล ด้วยคะแนนรวม 648 คะแนน, เหรียญทองแดงประเภทปืนสั้นยิงช้าทีมชาย และเหรียญทองแดงในประเภทปืนสั้นยิงเร็วชาย
เดือนเมษายน พ.ศ. 2553 ปองพลเข้าแข่งขันเพื่อรับการคัดเลือกนักกีฬาทีมชาติไทยในเอเชียนเกมส์ 2010 โดยในประเภทปืนสั้นยิงช้าชาย เขาได้อันดับ 1 ด้วย 551 (-8x) คะแนน ซึ่งขึ้นนำนักกีฬาทีมชาติรุ่นพี่อย่างจักรกฤษณ์ พณิชย์ผาติกรรม ที่เป็นอันดับ 2 ของการคัดตัว สำหรับการคัดตัวในประเภทปืนสั้นชนวนกลาง ปองพลได้อันดับ 1 ด้วยคะแนนรวมที่ 582 (-12x) คะแนน และในเดือนพฤษภาคม ได้มีการคัดตัวประเภทปืนสั้นอัดลมชาย ซึ่งปองพลได้อันดับ 1 ด้วยคะแนนรวมที่ 1,731 คะแนน ส่วนในเดือนตุลาคม ปองพลเข้าแข่งขันกีฬายิงปืนชิงชนะเลิศแห่งประเทศไทย ประจำปี 2553 โดยเขาได้รับรางวัลเหรียญทองในประเภทปืนสั้นชนวนกลางด้วยคะแนนรวม 580 (-18x) คะแนน
เดือนกันยายน พ.ศ. 2554 ปองพลได้รับรางวัลเหรียญทองจากการแข่งขันยิงปืนชิงชนะเลิศแห่งเอเชียอาคเนย์หรือซีซ่า ครั้งที่ 35 ซึ่งจัดขึ้น ณ กรุงเวียงจันทน์ ประเทศลาว ทั้งในประเภทปืนสั้นยิงช้าบุคคล และปืนสั้นอัดลมชายบุคคล
เดือนพฤษภาคม พ.ศ. 2555 ปองพลเข้าแข่งขันรายการกีฬามหาวิทยาลัยแห่งประเทศไทย ครั้งที่ 39 เขาได้รับเหรียญทองในประเภทปืนสั้นยิงช้าบุคคลชาย และปืนสั้นยิงช้าทีมชาย จากนั้น ในเดือนธันวาคมของปีเดียวกันนี้ ปองพลเข้าแข่งขันกีฬาแห่งชาติ ครั้งที่ 41 ให้แก่ทีมนนทบุรี และได้รับเหรียญทองแดงจากการแข่งปืนสั้นยิงช้าทีมชาย
เดือนมกราคม พ.ศ. 2556 ปองพลเข้าแข่งขันรายการกีฬามหาวิทยาลัยแห่งประเทศไทย ครั้งที่ 40 ซึ่งเขาได้รับรางวัลเหรียญทองในประเภทปืนสั้นอัดลมบุคคลชาย และปืนสั้นอัดลมทีมชาย
ปัญหาการไหลมากสุด
ปัญหาการไหลมากสุด เป็นปัญหาเกี่ยวกับการไหลในเครือข่ายที่ต้องการหาการไหล (เส้นทางน้ำไหน; flow) ซึ่งจะทำให้น้ำที่ไหลออกจากแหล่งต้นทาง (source) ผ่านท่อต่าง ๆ ไปยังแหล่งปลายทาง (sink) มีปริมาณมากที่สุด
ปัญหานี้อาจจะนับเป็นกรณีพิเศษของปัญหาการไหลหมุนเวียนที่ซับซ้อนยิ่งกว่า มีทฤษฎีบทที่สำคัญมากมายเกี่ยวกับปัญหาดังกล่าว หนึ่งในทฤษฎีบทที่เป็นที่รู้จักมากที่สุดคือทฤษฎีบทการไหลมากสุด-คัทต่ำสุดซึ่งกล่าวไว้ว่าปริมาณการไหลที่มากที่สุด (ซึ่งก็คือคำตอบของปัญหาการไหลมากสุด) จะเท่ากับคัทที่ต่ำที่สุด
ทฤษฎีบทการไหลมากสุด-คัทต่ำสุด กล่าวไว้ว่าปริมาณการไหลที่มากที่สุด จะเท่ากับคัทที่ต่ำที่สุด ทฤษฎีบทนี้ยังเป็นฐานให้กับทฤษฎีบทอีกมากมายเช่นทฤษฎีบทเมนเกอร์
ทฤษฎีบทการไหลที่เป็นจำนวนเต็ม กล่าวไว้ว่าถ้าท่อทั้งหมดมีความจุเป็นจำนวนเต็ม คำตอบของปัญหาการไหลมากสุดก็จะเป็นจำนวนเต็มด้วย
ดรากอนฟอร์ซ
ดราก้อนฟอร์ซ () เป็นวง พาวเวอร์เมทัล สัญชาติอังกฤษ ก่อตั้งในขึ้นปี 1999 ณ นครลอนดอน วงนี้รู้จักกันเป็นอย่างดีในเรื่องความสามารถ ของมือกีตาร์ ที่โซโล่เร็วมาก และนาน เพลงของดรากอนฟอร์ซมีการผสานเสียงธรรมดาของเครื่องดนตรีทั่วไปเข้ากับเสียงที่แต่งด้วยไฟฟ้าสมัยใหม่ด้วย วงนี้ได้รับความนิยมจากแฟนเพลงร็อคเป็นอย่างมาก จึงถูกนำไปทำเป็นเกมส์ อย่างเช่น เกมกีตาร์ระดับโลก อย่าง กีตาร์ฮีโร่
ดราก้อนฟอร์ซ ประกอบด้วย เฮอร์แมน ลี สัญชาติ อังกฤษ-ฮ่องกงทำหน้าที่โซโล่กีตาร์ เช่นเดียวกับ แซม ท็อตแมน ซึ่งทั้ง 2 เป็นผู้ร่วมก่อตั้งวงนี้อีกด้วย เดฟ แมกคินทอสห์ ทำหน้าที่เป็นมือกลอง ส่วน เฟรเดริค เลคเคริก ทำหน้าที่เบส และ วาดิม พรูซานนอฟ ทำหน้าที่คีย์บอร์ด ร้องนำ
ซิงเกิ้ลที่มีชื่อเสียงที่สุดของวงนี้ คือ "Through the Fire and Flames" ที่ขึ้นชื่อว่าเป็นหนึ่งในเพลงกีตาร์ที่เล่นยากที่สุดในโลก เนื่องจากเป็นเพลงที่โซโล่ เร็วมาก เกม กีตาร์ฮีโร่ III (Guitar Hero III) ได้นำเพลงนี้ไปประกอบเกมส์ และถือว่าเป็นเพลงที่หินที่สุดของเกมส์ กีตาร์ฮีโร่ ตั้งแต่เคยทำมา
ตั้งแต่ปี 2003 เป็นต้นมา มีอัลบั้มรวม 7 อัลบั้ม
ไซอัน แมสซีย์
ไซอัน ลูอีส แมสซีย์ (Sian Louise Massey) เกิดเดือนตุลาคม ค.ศ. 1985 เป็นผู้ตัดสินฟุตบอลหญิง ชาวอังกฤษ ในฟุตบอลอังกฤษและฟุตบอลหญิง โดยรับหน้าที่เป็นผู้ช่วยผู้ตัดสิน โดยมากทำหน้าที่ในฟุตบอลลีก แต่ก็ได้รับมอบหมายในการแข่งขันพรีเมียร์ลีก ถ้วยฟุตบอลลีก และยูฟ่าแชมเปีนส์ลีกหญิง และฟุตบอลโลกหญิงในนัดคัดเลือก ได้รับบรรจุในฐานะผู้ตัดสินอาชีพ และได้รับมอบหมาย อยู่ในรายชื่อผู้ช่วยผู้ตัดสินหญิงของฟีฟ่า ในปี ค.ศ. 2010 เธอเป็นชาวเมืองคอเวนทรี ในเวสต์มิดแลนด์ส
โฟลเดอร์
ในคอมพิวเตอร์ โฟลเดอร์ () เป็นแฟ้มข้อมูลจำลองที่เอาไว้บรรจุไฟล์คอมพิวเตอร์ ปรากฏให้เห็นเป็นสัญลักษณ์รูปแฟ้มในระบบปฏิบัติการที่มีส่วนต่อประสานกราฟิกกับผู้ใช้ นอกจากในโฟลเดอร์จะใช้เก็บไฟล์ได้แล้ว ยังสามารถใช้เก็บโฟลเดอร์ด้วยกันเองได้อีกด้วย โฟลเดอร์มีชื่อเรียกอีกมากมายเช่น แคตตาล็อก (catalog) ซึ่งใช้เรียกในคอมพิวเตอร์แอปเปิล 2 และคอมพิวเตอร์คอมโมดอร์ 128 หรือ ลิ้นชัก (drawer) เป็นต้น
ไดเร็กทอรี เป็นชื่อเรียกของโฟลเดอร์เมื่อกล่าวถึงเรื่องเกี่ยวกับระบบไฟล์ และปรากฏคำนี้มาก่อนหน้าโฟลเดอร์มาเป็นเวลานานตั้งแต่สมัยที่คอมพิวเตอร์ยังไม่มีส่วนต่อประสานกราฟิกกับผู้ใช้ อันที่จริงแล้ว โฟลเดอร์เกิดขึ้นมาเพื่อให้ผู้ใช้สามารถเข้าถึงและจัดการกับไดเร็กทอรีได้อย่างสะดวก ในระบบปฏิบัติการวินโดวส์สามารถเรียกคำว่า"โฟลเดอร์"กับ"ไดเร็กทอรี" ได้ในความหมายเดียวกัน
เมื่อมองโครงสร้างระดับขั้นของระบบไฟล์แล้ว ไฟล์จะถูกเก็บภายในไดเร็กทอรีใด ๆ เสมอ และไดเร็กทอรีก็จะถูกเก็บอยู่ในไดเร็กทอรีขั้นที่เหนือกว่าไปเรื่อย ๆ ซึ่งรูปร่างของโครงสร้างนี้ก็คือโครงสร้างต้นไม้ คำว่าพ่อ (parent) และลูก (child) ซึ่งเป็นศัพท์ที่มาจากการอธิบายโครงสร้างต้นไม้จึงมักนำมาใช้ในการระบุความสัมพันธ์ระหว่างไดเร็กทอรีหนึ่ง กับไดเร็กทอรีย่อย (dubdirectory) ของมัน นอกจากนี้ จะมีไดเร็กทอรีพิเศษอยู่ไดเร็กทอรีหนึ่งซึ่งไม่มีไดเร็กทอรีขึ้นที่เหนือกว่า เรียกว่าไดเร็กทอรีราก (root directory) ซึ่งก็เทียบเคียงกับราก (root) ในโครงสร้างต้นไม้นั่นเอง
กรงเหล็กตะแลงแกง
กรงเหล็กตะแลงแกง () เป็นการใช้รูปแบบการแขวนคอกับศพของอาชญากรที่ต้องโทษประหารชีวิต และแขวนทิ้งไว้เพื่อประจานต่อสาธารณะ และข่มขวัญอาชญากรคนอื่น ๆ ในศตวรรตที่ 17 มีการพัฒนารูปแบบการใช้ตะแลงแกงโดยให้อาชญากรที่ยังมีชีวิตอยู่เข้าไปอาศัยในกรงเหล็ก และปล่อยทิ้งให้อดอาหารไว้จนตาย
คำว่า "Gibbet" มีความหมายถึงเครื่องมือใด ๆ ที่ใช้ในการประหารชีวิตในสาธารณะ เช่น กางเขน ที่แขวนคอ ดาบ กิโยติน
คำว่าตะแลงแกง หรือตะแลงแกงมาจากคำว่า "ตรแฬงแกง" (อ่านว่า ตรอแลงแกง) ซึ่งเป็นภาษาเขมร มีความหมายคือ "ที่มี 4 หน้า หรือที่แยกเป็นสี่ (ชื่อปราสาท, วิหาร, หนทาง)"
พิงก์แฟรีอาร์มาดิลโล
พิงก์แฟรีอาร์มาดิลโล หรือ แฟรีอาร์มาดิลโลเล็ก (; ) เป็นสัตว์เลี้ยงลูกด้วยนมขนาดเล็กจำพวกอาร์มาดิลโลชนิดหนึ่ง นับเป็นสัตว์เพียงชนิดเดียวเท่านั้นที่อยู่ในสกุล "Chalamyphorus"
จัดเป็นอาร์มาดิลโลที่มีขนาดเล็กที่สุดในโลก มีรูปร่างลักษณะประหลาด คือ มีรูปร่างเป็นทรงกระบอก ขณะที่ส่วนท้ายลำตัวมีแผ่นปิดอยู่เป็นแผงขนยาว ส่วนหางสั้น มีเกราะหุ้มตัวเฉพาะแค่ด้านหลัง ขณะที่ด้านข้างและด้านล่างลำตัวเป็นขนอ่อนนุ่มสีชมพู มีกรงเล็บหน้าที่แหลมคม โดยเฉพาะตีนหน้า
พิงก์แฟรีอาร์มาดิลโลมีความยาวเพียง 4-6 นิ้วเท่านั้น อาศัยอยู่เฉพาะแถบตะวันตกของประเทศอาร์เจนตินา เช่น จังหวัดเมนโดซา เท่านั้น โดยอาศัยในพื้นที่แห้งแล้งแบบทะเลทรายเท่านั้น พิงก์แฟรีอาร์มาดิลโลมีชื่อเรียกในภาษาถิ่นว่า "ปีชีเซียโก" () เป็นสัตว์ที่ออกหากินเฉพาะในเวลากลางคืน โดยกินแมลงต่าง ๆ เป็นอาหาร รวมถึงซากสัตว์ขนาดใหญ่ด้วย เช่น ซากวัว ในบางครั้งจะขุดโพรงใต้ดินอยู่ใต้พื้นที่ซากสัตว์นั้นตาย เพื่อง่ายต่อการกินหนอนหรือแมลงที่มาตอมซาก
พิงก์แฟรีอาร์มาดิลโลเป็นสัตว์ที่ไม่อาจจะพบเห็นตัวได้ง่าย และเป็นหนึ่งในสัตว์เลี้ยงลูกด้วยนมที่มีข้อมูลน้อยมาก ชาวพื้นเมืองของอาร์เจนตินากล่าวว่า จะพบเห็นได้เพียงแค่ครั้งเดียวเท่านั้นในแต่ละปี โดยเฉพาะเวลาหลังฝนตก ซึ่งพื้นที่ที่มันอยู่อาศัยนั้นมีปริมาณฝนตกต่อปีน้อยกว่า 200 มิลลิเมตรเสียด้วยซ้ำ พิงก์แฟรีอาร์มาดิลโลจะโผล่ออกมาจากโพรงหลังฝนตก เป็นเพราะน้ำท่วมโพรง และออกมาหาแมลงกินอีกประการหนึ่ง โดยปกติแล้ว พวกมันจะอาศัยและเดินทางในโพรงใต้ดินด้วยการขุดโพรงไปเรื่อย ๆ เหมือนตุ่นสีทองในทวีปแอฟริกา หรือตุ่นมาร์ซูเปียล ที่เป็นสัตว์มีกระเป๋าหน้าท้อง ในทะเลทรายของออสเตรเลียตะวันตก
ปีชี
ปีชี, ปีเช () หรือ อาร์มาดิลโลแคระ (; ) เป็นสัตว์เลี้ยงลูกด้วยนมขนาดเล็กจำพวกอาร์มาดิลโลชนิดหนึ่ง จัดเป็นอาร์มาดิลโลเพียงชนิดเดียวที่อยู่ในสกุล "Zaedyus"
ปีชีเป็นชื่อเรียกในภาษาถิ่นของชาวลาตินอเมริกาที่ใช้เรียกอาร์มาดิลโล ปีชีมีความยาวลำตัวประมาณ 1 ฟุต ความยาวหัว 7.2 เซนติเมตร และกว้าง 5.2 เซนติเมตร และมีหางสั้น ความยาว 4-6 นิ้ว มีเกราะหุ้มตัวสีน้ำตาลเข้ม มีกรงเล็บที่แหลมคม โดยเฉพาะเล็บตีนหน้า กระจายพันธุ์ในที่ราบโล่งหรือท้องทุ่ง หรือทะเลทรายของทวีปอเมริกาใต้ โดยเฉพาะในประเทศอาร์เจนตินา แบ่งออกได้เป็น 2 ชนิดย่อย (ดูในตาราง) อาศัยอยู่ด้วยการขุดโพรงจากเล็บตีนหน้า โดยมีเล็บตีนหลังเป็นตัวเกลี่ย หากินแมลง เช่น มด ปลวก และหนอนต่าง ๆ บนพื้นดินเป็นอาหาร เป็นสัตว์ที่ออกหากินในเวลากลางคืน ตัวผู้มีอวัยวะเพศที่เรียวยาวใช้สำหรับผสมพันธุ์กับตัวเมีย ซึ่งสามารถอ้อมลำตัวของตัวเมียได้ เนื่องจากต้องหลีกเลี่ยงเกราะและหางของตัวเมีย เมื่อถูกคุกคามจะขุดโพรงหนีด้วยความรวดเร็ว ซึ่งยากในการที่จะดึงตัวออกมา
ปีชีจัดเป็นอาร์มาดิลโลอีกชนิดหนึ่งที่หายาก แต่ก็พบได้มากกว่าพิงก์แฟรีอาร์มาดิลโล ซึ่งเป็นอาร์มาดิลโลขนาดเล็กที่สุดและพบในถิ่นเดียวกัน
สิงโตแห่งซันมาร์โก
สิงโตแห่งซันมาร์โก () คือ สัญลักษณ์ของผู้สอนศาสนานามว่า มาระโก ผู้แต่งพระวรสาร ปรากฏในรูปแบบของสิงโตมีปีก ซึ่งเป็นสัญลักษณ์แห่งเมืองเวนิส และสาธารณรัฐเวนิสเดิม สิงโตแห่งซันมาร์โกยังปรากฏในธงของพ่อค้าและทหารเรือของประเทศอิตาลี และบนยอดของหอระฆังซันมาร์โก มันยังเป็นสัญลักษณ์ของรางวัลในเทศกาลภาพยนตร์นานาชาติเวนิสในชื่อ "รางวัลสิงโตทองคำ" ซึ่งถือเป็นเทศกาลภาพยนตร์ที่เก่าแก่ที่สุดในโลก รวมถึงบริษัทประกัน Assicurazioni Generali ซึ่งเป็นบริษัทประกันที่ใหญ่ที่สุดในอิตาลีและหนึ่งในบริษัทประกันที่ใหญ่ที่สุดในยุโรป
สิงโตคือสัญลักษณ์ของพลังแห่งพระวรสาร ปีกของสิงโตเป็นสัญลักษณ์ถึงการยกสูงขึ้นของจิตวิญญาณ ในขณะที่รัศมีซึ่งปรากฏบ่อยครั้งบนหัว หนังสือ และดาบในอุ้งเท้าของสิงโต เป็นสัญลักษณ์ของความศักดิ์สิทธิ์ในธรรมเนียมศาสนาคริสต์ อย่างไรก็ตามสิงโตยังมีความหมายถึงความยิ่งใหญ่และพลัง (โดยเฉพาะจากหางที่ยกขึ้น) หนังสือแสดงถึงแนวคิดของปัญญาและสันติภาพ และรัศมีให้ภาพถึงความศรัทธาอย่างแก่กล้าในศาสนา
Elizabethkingia meningoseptica
Elizabethkingia meningoseptica เป็นเชื้อแบคทีเรียแกรมลบรูปแท่งที่พบได้ทั่วไปในธรรมชาติ อาจพบเป็นเชื้อประจำได้ในปลาหรือกบแต่ปกติแล้วจะไม่พบเป็นเชื้อประจำถิ่นในร่างกายมนุษย์ นักวิทยาแบคทีเรียชาวอเมริกา Elizabeth O. King (คนเดียวกับที่แยกเพาะเชื้อ "Kingella" ได้ในปี 1960) ได้ศึกษาแบคทีเรียที่ยังไม่เป็นที่รู้จักชนิดหนึ่งซึ่งทำให้เกิดเยื่อหุ้มสมองอักเสบในทารกเมื่อปี 1959 เมื่อแยกเชื้อออกมาได้ (CDC group IIa) จึงให้ชื่อว่า "Flavobacterium meningosepticum" ("เชื้อแบคทีเรียรูปแท่งสีเหลือง" "ที่ทำให้เกิดเยื่อหุ้มสมองอักเสบและติดเชื้อในกระแสเลือด") ต่อมาปี 1994 เชื้อนี้ถูกจัดประเภทใหม่ให้อยู่ในจีนัส "Chryseobacterium" และได้ชื่อว่า "Chryseobacterium meningosepticum" ("แบคทีเรียสีทอง")
คะ (อักษรเทวนาครี)
คะ เป็นพยัญชนะตัวหนึ่งในอักษรเทวนาครี โดยเขียนว่า ग เข้าในพวกกัณฐชะ (เกิดจากเพดานอ่อน) เสียงสปรรศะ ออกเสียงทับศัพท์ภาษาไทยให้เสียง ค และทับศัพท์ภาษาอังกฤษให้เสียง
งะ (อักษรเทวนาครี)
งะ เป็นพยัญชนะตัวหนึ่งในอักษรเทวนาครี โดยเขียนว่า ङ เข้าในพวกกัณฐชะ (เกิดจากเพดานอ่อน) เสียงอะนุนาสิกะ ออกเสียงทับศัพท์ภาษาไทยให้เสียง ง และทับศัพท์ภาษาอังกฤษให้เสียง ถ้าตัวอักษรมีพยัญชนะอื่นตามมา พยัญชนะอื่นจะลงไปอยู่ข้างล่าง แต่บางครั้งใช้วิธีเขียนวิรามใช้ตัว ง เช่น องฺก (अङ्क)
สุทธิลักษณ์ อำพันวงศ์
ศาสตราจารย์กิตติคุณ สุทธิลักษณ์ อำพันวงศ์ (22 มกราคม พ.ศ. 2466 - 2547)อาจารย์ บรรณารักษ์ นักเขียน เป็นบุคคลหนึ่งในบรรดาผู้บุกเบิกงานด้านการศึกษาวิชาบรรณารักษศาสตร์ ระดับอุดมศึกษาของประเทศไทย ดำรงตำแหน่งหัวหน้าภาควิชาบรรณารักษศาสตร์ คณะอักษรศาสตร์ จุฬาลงกรณ์มหาวิทยาลัย และได้ดำเนินงานของภาควิชา ตั้งแต่ พ.ศ. 2498 – 2522 ในขณะเดียวกัน ได้ดำรงตำแหน่งบรรณารักษ์ หอสมุดกลาง จุฬาลงกรณ์มหาวิทยาลัย ตั้งแต่ พ.ศ. 2500 – 2518
ศาสตราจารย์กิตติคุณ สุทธิลักษณ์ อำพันวงศ์ เกิดที่จังหวัดสระบุรี เมื่อวันที่ 22 มกราคม พ.ศ. 2466 เป็นบุตรีคนที่สองของรองอำมาตย์เอกหลวงประสานสินธุ์และนางพิสมัย อำพันวงษ์ มีพี่น้อง 4 คน พี่สาวคนโต คือ นางสาวพิสสม เป็นอาจารย์โรงเรียนเตรียมอุดมศึกษา (ถึงแก่กรรม) น้องชาย 2 คน คือ นายพิเศษ อำพันวงษ์ เป็นสถาปนิก และนายแพทย์สุรพงษ์ อำพันวงษ์ รองประธานเจ้าหน้าที่บริหารกลุ่มการแพทย์และธุรกิจต่างประเทศ เครือโรงพยาบาลพญาไท
ศาสตราจารย์กิตติคุณ สุทธิลักษณ์ อำพันวงศ์ ถึงแก่กรรมหลังจากได้รับรางวัลนราธิปไม่นาน คือใน พ.ศ. 2547 ขณะมีอายุได้ 80 ปี ได้รับพระราชทานเพลิงศพที่เมรุวัดเสมียนนารี เมื่อวันที่ 9 พฤศจิกายน พ.ศ. 2547
ได้รับการศึกษาชั้นประถมศึกษา จากโรงเรียนประสานอักษร ในตรอกสะพานสว่าง พระนคร เมื่อจบชั้นประถมปีที่ 3 แล้ว ได้เข้าศึกษาชั้นมัธยมปีที่ 1 ถึงมัธยมปีที่ 8 ที่โรงเรียนสตรีมหาพฤฒาราม ได้รับประกาศนียบัตรชั้นมัธยมปีที่ 8 เมื่อ พ.ศ. 2480 เพราะชอบอ่านหนังสือและรักงานประพันธ์ จึงได้เข้าศึกษาต่อในคณะอักษรศาสตร์ จุฬาลงกรณ์มหาวิทยาลัย เมื่อ พ.ศ. 2482 ได้รับปริญญาอักษรศาสตรบัณฑิต (อ.บ.) เมื่อ พ.ศ. 2486 (ปีการศึกษา 2485) พ.ศ. 2495 ได้รับทุนการศึกษาจากมหาวิทยาลัยซิมมอนส์ (Simmons College) ประเทศสหรัฐอเมริกาและทุนค่าเดินทางจากมูลนิธิฟุลไบร์ทไปศึกษาวิชาบรรณารักษศาสตร์ ขั้นปริญญาโท ได้รับปริญญามหาบัณฑิตสาขาวิชาบรรณารักษศาสตร์ (M.S.in L.S.) จากวิทยาลัยซิมมอนส์ เมื่อ พ.ศ. 2496 
พ.ศ. 2513 ได้รับทุนจากองค์การศึกษาวิทยาศาสตร์และวัฒนธรรมแห่งสหประชาชาติ ไปศึกษาวิธีสอนบรรณารักษศาสตร์ และบรรณารักษศาสตร์เปรียบเทียบ ณ ประเทศเดนมาร์ก เป็นเวลา 3 เดือน ได้รับประกาศนียบัตรจากโรงเรียนบรรณารักษศาสตร์ กรุงโคเปนเฮเกน
หมู่เกาะซุนดาน้อย
หมู่เกาะซุนดาน้อย () หรือ หมู่เกาะนูซาเติงการา (; "หมู่เกาะตะวันออกเฉียงใต้") เป็นหมู่เกาะที่อยู่ทางใต้ของเอเชียตะวันออกเฉียงใต้และอยู่ทางเหนือของออสเตรเลีย เมื่อรวมกับหมู่เกาะซุนดาใหญ่ทางตะวันตกจะเรียกหมู่เกาะซุนดา อยู่ตามแนวเส้นภูเขาไฟ
เจสัน ออเรนจ์
เจสัน โธมัส ออเรนจ์ (; 10 กรกฎาคม พ.ศ. 2513 — ) เป็นนักร้อง,นักดนตรีและนักแสดงชาวอังกฤษ ซึ่งเป็นอดีตสมาชิกวงดนตรีป๊อบที่มีชื่อว่า เทคแดท (Take That) เขาได้ออกจากวงในปี 2014
หน่วยอบรมประชาชนประจำตำบล
หน่วยอบรมประชาชนประจำตำบล มีชื่อย่อเป็นทางการว่า อปต. เป็นหน่วยเผยแผ่พระพุทธศาสนาตัวอย่างในระดับตำบลของคณะสงฆ์ไทย ภายใต้การกำกับของมหาเถรสมาคม ก่อตั้งครั้งแรกในปี พ.ศ. 2518 โดยใช้สถานที่อันเป็นวัดที่ตั้งของเจ้าคณะปกครองคณะสงฆ์ระดับตำบล หรือวัดที่มีความพร้อมในการเผยแพร่พระพุทธศาสนาในตำบลนั้น ๆ เป็นที่ตั้งหน่วย ปัจจุบันหน่วย อปต. มีจำนวนกว่า 5,922 หน่วย กระจายอยู่ในเกือบทุกตำบลในประเทศไทย โดยมีกองพุทธศาสนศึกษา สำนักงานพระพุทธศาสนาแห่งชาติ เป็นหน่วยงานหลัก ที่รับสนองงานการดำเนินงานของหน่วยอบรมประชาชนประจำตำบล ของมหาเถรสมาคมในปัจจุบัน
หน่วยอบรมประชาชนประจำตำบล ก่อตั้งขึ้นในปี พ.ศ. 2518 โดยดำริของ สมเด็จพระพุทธโฆษาจารย์ (ฟื้น ชุตินฺธโร) อดีตกรรมการมหาเถรสมาคม เจ้าอาวาสวัดสามพระยา กรุงเทพมหานคร ซึ่งเป็นผู้เสนอโครงการเผยแผ่พระพุทธศาสนาในระดับตำบลต่อที่ประชุมมหาเถรสมาคม และมหาเถรสมาคมได้มีมติเห็นชอบ โดยได้มีการตราระเบียบมหาเถรสมาคม ว่าด้วยการตั้งหน่วยอบรมประชาชนประจำตำบล พ.ศ. 2518 ขึ้น โดยมีวัตถุประสงค์ให้พระสงฆ์เป็นผู้นำในการเผยแพร่พระพุทธศาสนา โดยใช้วัดเป็นศูนย์กลางในการจัดกิจกรรมต่าง ๆ ของชุมชน เพื่อช่วยประชาชนให้สามารถช่วยเหลือตัวเองได้ตามสมควรในด้านต่าง ๆ ตามกรอบการดำเนินงานที่กำหนดไว้ 8 ด้าน คือ
ต่อมาในปี พ.ศ. 2545 มหาเถรสมาคมได้มีมติแต่งตั้งคณะกรรมการปรับปรุงแก้ไขระเบียบมหาเถรสมาคมว่าด้วยการตั้งหน่วยอบรมประชาชนประจำตำบล พ.ศ. 2518 เพื่อให้สอดคล้องกับกฎหมายและสภาพการณ์ในปัจจุบัน ทำให้ต่อมาในปี พ.ศ. 2546 มหาเถรสมาคมจึงได้มีคำสั่งให้ยกเลิกระเบียบมหาเถรสมาคมว่าด้วยการตั้งหน่วยอบรมประชาชนประจำตำบล พ.ศ. 2518 และประกาศใช้ระเบียบมหาเถรสมาคม ว่าด้วยการตั้งหน่วยอบรมประชาชนประจำตำบล พ.ศ. 2546 ในวันที่ 1 กันยายน พ.ศ. 2546 สาระสำคัญคือให้มีการดำเนินงานหน่วยอบรมประชาชนประจำตำบลในรูปแบบคณะกรรมการจากทั้งพระสงฆ์ ผู้นำชุมชน และประชาชน และให้เจ้าคณะผู้ปกครองคณะสงฆ์ทุกระดับชั้น ดำเนินการตามระเบียบที่กำหนดไว้ เพื่อก่อตั้งหน่วยอบรมประชาชนประจำตำบลให้ครบทุกเขตปกครองคณะสงฆ์ระดับตำบล ให้แล้วเสร็จภายในปี พ.ศ. 2549 ทำให้ในปัจจุบัน หน่วยอบรมประชาชนประจำตำบล จึงมีจำนวนกว่า 5,922 หน่วย กระจายอยู่ในเกือบทุกตำบลในประเทศไทย
มหาเถรสมาคมได้มีมติให้มีการมอบรางวัลหน่วยอบรมประชาชนประจำตำบลดีเด่น ประจำปี เพื่อเป็นการยกย่องหน่วย อ.ป.ต. ที่ปฏิบัติงานได้บรรลุวัตถุประสงค์ของมหาเถรสมาคมที่กำหนดไว้ในระเบียบมหาเถรสมาคม ว่าด้วยการตั้งหน่วยอบรมประชาชนประจำตำบล พ.ศ. 2518 และเพื่อเผยแพร่การทำงานของหน่วย อ.ป.ต. เหล่านั้น ให้เป็นแบบอย่างแก่หน่วย อ.ป.ต. อื่น ๆ
โดยมหาเถรสมาคม ได้มีมติให้มีการคัดเลือก หน่วย อ.ป.ต. ที่มีผลงานดีเด่นประจำปี จังหวัดละ 1 หน่วย โดยหน่วย อ.ป.ต. ที่ได้รับการคัดเลือกจะได้รับพัดประกาศเกียรติคุณ พร้อมใบประกาศเกียรติคุณจากสมเด็จพระสังฆราช ทั้งนี้ บางจังหวัดที่มีผลงานไม่เข้าหลักเกณฑ์ ก็อาจไม่ได้รับรางวัลหน่วย อปต. ดีเด่น ประจำปีนั้น ๆ ได้
แดนซิงวิทเดอะสตาส์
แดนซิงวิทเดอะสตาส์ () เป็นชื่อรายการชุดหนึ่งในหลายประเทศซึ่งอ้างอิงรายการ "สตริกต์ลีคัมแดนซิง (Strictly Come Dancing)" ของประเทศอังกฤษและเผยแพร่โดยบีบีซีเวิลด์ไวด์ หน่วยงานทางพาณิชย์ของสถานีโทรทัศน์บีบีซี รายการแดนซิงวิทเดอะสตาส์ฉบับปัจจุบันนั้นได้รับอนุญาตให้ผลิตในท้องที่ทั่วโลกมากกว่า 42 แห่ง ออสเตรเลียเป็นประเทศแรกที่ดัดแปลงรายการนี้มาผลิต และประสบความสำเร็จอย่างยิ่งยวดเมื่อดาริล โซเมอส์ (Daryl Somers) พิธีกรชาวออสเตรเลียผู้เจนสนาม ได้นำไปออกอากาศสดสัปดาห์ละครั้ง ท้องที่ที่รับรายการนี้ไปผลิตแล้วได้แก่ กรีซ เกาหลีใต้ โครเอเชีย ชิลี ญี่ปุ่น เดนมาร์ก ตุรกี นอร์เวย์ นิวซีแลนด์ เนเธอร์แลนด์ บอสเนียและเฮอร์เซโกวีเนีย บัลแกเรีย บราซิล เบลเยียม ปากีสถาน เปรู โปแลนด์ ฟินแลนด์ ฝรั่งเศส ยูเครน เยอรมนี รัสเซีย โรแมเนีย เลบานอน แลตเวีย เวียดนาม สเปน สโลวะเกีย สโลวีเนีย สวีเดน สหรัฐอเมริกา สาธารณรัฐเชก สาธารณรัฐประชาชนจีน ออสเตรีย อัลแบเนีย อาร์เจนตินา อิตาลี อินเดีย อินโดนีเซีย อิสราเอล เอสโตเนีย แอฟริกาใต้ และฮังการี ด้วยเหตุนี้ นิตยสาร "เทเลวิชันบิสเนสอินเตอร์เนชันนัล (Television Business International)" จึงจัดรายการนี้ว่าได้รับความนิยมมากที่สุดรายการหนึ่งในช่วงปี 2549 ถึง 2550
ในรายการแต่ละสัปดาห์ ผู้มีชื่อเสียงจะจับคู่เต้นรำทำเพลงกับนักเต้นลีลาศมืออาชีพ แล้วแข่งขันกับคู่อื่นโดยเต้นด้วยลีลาที่ออกแบบขึ้นและเต้นไปตามรูปแบบซึ่งกำหนดให้ไว้ก่อนแล้ว จากนั้น จึงได้รับคะแนนจากคณะกรรมการ ส่วนผู้ชมก็ได้รับอนุญาตให้ออกเสียงลงคะแนนให้แก่คู่ที่ตนชื่นชอบ การออกเสียงมีทั้งโดยโทรศัพท์และโดยวิธีออนไลน์ในบางท้องที่ คู่เต้นที่ได้รับคะแนนน้อยที่สุดจะถูกกำจัดออกไปจนกว่าจะเหลือสองหรือสามคู่สุดท้าย แล้วจึงแข่งขันกันเป็นนัดที่สุดเพื่อชิงรางวัลชนะเลิศ
ราชมงคลเกมส์ ครั้งที่ 29
กีฬามหาวิทยาลัยเทคโนโลยีราชมงคลแห่งประเทศไทย ครั้งที่ 29 (ราชมงคลธัญบุรีเกมส์) เป็นการแข่งขันกีฬาระหว่างนักศึกษามหาวิทยาลัยเทคโนโลยีราชมงคลทั้ง 9 แห่งทั่วประเทศไทย จัดขึ้นในระหว่างวันที่ 2 - 9 กุมภาพันธ์ พ.ศ. 2556 ณ มหาวิทยาลัยเทคโนโลยีราชมงคลธัญบุรี จังหวัดปทุมธานี
การแข่งขันกีฬาราชมงคลเกมส์ ครั้งที่ 29 จัดการแข่งขันกีฬา 16 ชนิดกีฬา ได้แก่
สรุปผลการแข่งขัน
รางวัลภาพยนตร์แห่งชาติ สุพรรณหงส์ ครั้งที่ 4
พิธีมอบรางวัลภาพยนตร์แห่งชาติ สุพรรณหงส์ ครั้งที่ 4 ประจำปี พ.ศ. 2537 จัดขึ้นเมื่อวันที่ 4 เมษายน พ.ศ. 2538
ชานอ้อย
ชานอ้อย () คือ ส่วนของลำต้นอ้อยที่หีบเอาน้ำอ้อยหรือน้ำตาลออกแล้ว ปัจจุบันชานอ้อยสามารถนำไปใช้ประโยชน์ได้หลายอย่าง ทั้งในภาคเกษตรกรรม และอุตสาหกรรม
ชานอ้อยทั่วไปมีส่วนประกอบโดยประมาณ ดังนี้
Cellulose 45-55%
Hemicellulose 20-25%
Lignin 18-24%
Ash 1-4%
Waxes <1%
ภาคอุตสาหกรรม
ภาคเกษตรกรรม
ไทระ โนะ โทะกุโกะ
ไทระ โนะ โทะกุโกะ ( ค.ศ. 1155 - ค.ศ. 1214) เป็นสตรีในช่วงปลายยุคเฮอัง หนึ่งในสมาชิกตระกูลไทระ พระจักรพรรดินีในพระ จักรพรรดิทะกะกุระ และเป็นหนึ่งในพระจักรพรรดินีเพียงสองพระองค์ในประวัติศาสตร์ญี่ปุ่นที่มาจากชนชั้นซะมุไร (อีกองค์หนึ่งคือ โทะกุงะวะ มะซะโกะ)
ไทระ โนะ โทะกุโกะ เกิดเมื่อค.ศ. 1155 ที่เขตโระกุฮะระ นครเฮอัง เมืองเกียวโตในปัจจุบัน เป็นธิดาคนแรกของไทระ โนะ คิโยะโมะริ กับนางไทระ โนะ โทะกิโกะ มีพี่ชายร่วมมารดาสองคนได้แก่ ไทระ โนะ มุเนะโมะริ และ ไทระ โนะ โทะโมะโมะริ มีน้องชายร่วมมารดาหนึ่งคนได้แก่ ไทระ โนะ ชิเงะฮิระ และมีน้องสาวร่วมมารดาอีกสองคนได้แก่ ไทระ โนะ โมะริโกะ กับ ไทระ โนะ ซะดะโกะ
ช่วงวัยเยาว์ของโทะกุโกะนั้นเป็นช่วงเวลาที่คิโยะโมะริผู้เป็นบิดากำลังเรืองอำนาจอยู่ในราชสำนักเมืองเฮอัง เมื่อค.ศ. 1171 โทะกุโกะอายุสิบหกปีเข้าถวายตัวเข้าเป็นพระชายาในพระจักรพรรดิทะกะกุระ (ซึ่งพระจักรพรรดิทะกะกุระทรงมีศักดิ์เป็นลูกพี่ลูกน้องของโทะกุโกะ พระมารดาของจักรพรรดิคือชิเงะโกะเป็นน้องสาวของโทะกิโกะ ซึ่งเป็นมารดาของโทะกุโกะ) เพื่อเสริมอำนาจของตระกูลไทระ และในค.ศ. 1172 ได้รับการแต่งตั้งให้เป็น"ชูงู" หรือพระจักรพรรดินี ในค.ศ. 1178 พระจักรพรรดินีโทะกุโกะประสูติพระโอรสองค์แรกแก่พระจักรพรรดิทะกะกุระ พระนามว่า องค์ชายโทะกิฮิโตะ
ในค.ศ. 1180 คิโยะโมะริผู้เป็นบิดาได้บังคับให้พระจักรพรรดิทะกะกุระทรงสละราชสมบัติ แล้วยกองค์ชายโทะกิฮิโตะพระชนมายุเพียงสองพระชันษาขึ้นเป็นพระจักรพรรดิพระองค์ใหม่ คือ พระจักรพรรดิอังโตะกุ พระจักรพรรดินีโทะกุโกะจึงทรงเลื่อนตำแหน่งเป็น "โคไตโง" หรือพระพันปี มีพระนามตามตำหนักที่ประทับว่า เคนเรมง-อิน ปีต่อมาค.ศ. 1181 พระสวามีอดีตพระจักรพรรดิทะกะกุระสวรรคตลง และในปีเดียวกันคิโยะโมะริผู้เป็นบิดาก็ถึงแก่อสัญกรรมลงเช่นกัน
ต่อมาเกิดสงครามเก็มเป มินะโมะโตะ โนะ โยะชินะกะ ยกทัพเข้ายึดนครเฮอังในค.ศ. 1183 พระพันปีโทะกุโกะจึงเสด็จหนีไปพร้อมกับพระจักรพรรดิอังโตะกุพระโอรสและสมาชิกตระกูลไทระคนอื่นๆ ไปประทับที่เมืองยะชิมะ (ปัจจุบันคือเมืองทะกะมะซึ จังหวัดคะงะวะ) ในปีต่อมาค.ศ. 1185 มินะโมะโตะ โนะ โยะชิสึเนะ เข้าบุกยึดเมืองยะชิมะได้ ทำให้บรรดาสมาชิกตระกูลไทระต้องหลบหนีอีกครั้งโดยลงเรือแล่นไปยังทะเลตะวันตก โยะชิซึเนะยกทัพเรือติดตามไป จนเข้าต่อสู้กันในยุทธนาวีทังโนะอุระ ซึ่งตระกูลไทระพ่ายแพ้ราบคาบ สมาชิกตระกูลไทระทั้งหลายต่างพากันกระโดดลงทะเลเสียชีวิตเพื่อหนีความพ่ายแพ้ นางโทะกิโกะผู้เป็นมารดาได้อุ้มพระจักรพรรดิอังโตะกุกระโดดลงทะเลสวรรคตไปพร้อมกับของวิเศษสามอย่างอันเป็นสัญลักษณ์ของพระจักรพรรดิ ส่วนพระพันปีโทะกุโกะก็ได้กระโดดลงทะเลไปเช่นกัน แต่ผมที่ยาวสยายของพระนางไปติดกับคราดของชาวประมง จึงทรงได้รับการช่วยเหลือขึ้นมา
เมื่อทรงรอดชีวิตมาแล้ว พระพันปีโทะกุโกะก็ได้ทรงบวชเป็นชีประทับอยู่ที่กระท่อมเล็กแห่งหนึ่ง ในบริเวณที่ใกล้กับเมืองไมซุรุในปัจจุบัน แต่ทว่าประทับได้เพียงสองเดือนเกิดเหตุแผ่นดินไหว ทำให้กระท่อมที่ประทับพังทลายลง จึงทรงย้ายไปประทับที่วัดจักโก ทางตะวันตกเฉียงเหนือของนครเฮอัง ปีต่อมาค.ศ. 1186 อดีตพระจักรพรรดิโกะ-ชิระกะวะ เสด็จมาเยี่ยมพระพันปีโทะกุโกะที่วัด พระนางโทะกุโกะใช้ชีวิตอย่างเศร้าโศกเป็นเวลานานถึงยี่สิบเก้าปี จนกระทั่งสิ้นพระชนม์ลงในค.ศ. 1214 พระชนมายุ 59 ชันษา
นกอัลบาทรอสคิ้วดำ
นกอัลบาทรอสคิ้วดำ (; หรือ "melanophris") เป็นนกทะเลขนาดใหญ่ชนิดหนึ่ง จำพวกนกอัลบาทรอส (Diomedeidae)
นกอัลบาทรอสคิ้วดำ เป็นนกอัลบาทรอสขนาดกลาง มีส่วนหัวที่ใหญ่กว่าลูกเบสบอลเล็กน้อย มีคิ้วสีดำที่โดดเด่นคาดเหนือดวงตาสีดำขลับ จะงอยปากยาวประมาณ 10 เซนติเมตร มีโทนสีไล่กันจากโคนสีเหลืองนวลเป็นสีชมพูอ่อนและชมพูเข้มตอนปลาย นกในช่วงวัยรุ่นจะมีจะงอยปากสีเข้ม นกขนาดโตเต็มที่มีความยาวลำตัว 80–95 เซนติเมตร (31–37 นิ้ว) ความกว้างปีก 200–240 เซนติเมตร (79–94 นิ้ว) น้ำหนักโดยเฉลี่ย 2.9–4.7 กิโลกรัม (6.4–10 นิ้ว) และมีอายุขัยได้มากกว่า 70 ปี
นกอัลบาทรอสคิ้วดำ กระจายพันธุ์อยู่ในซีกโลกใต้ ทั้งมหาสมุทรแอตแลนติก และแปซิฟิก โดยเฉพาะในหมู่เกาะฟอล์กแลนด์ และอาจพบได้ถึงเกาะแคมป์เบลล์ ในนิวซีแลนด์ นกวัยรุ่นจะกลับเข้าหาฝั่งเป็นครั้งแรกหลังจากใช้ชีวิตอยู่ในทะเลนาน 4-5 ปี เพื่อหาคู่ โดยจะอวดท่วงท่าลีลา รำแพนหาง และส่งเสียงขันคู หรือโก่งคอเข้าหาคู่และเอียงจะงอยปากแนบกัน เพื่อแสดงความพร้อมในการผสมพันธุ์ การหาคู่มักใช้เวลานานราว 2 ปี นกที่เข้าคู่กันได้ดีและนั่งอยู่ด้วยกันเป็นเวลานาน เพื่อทำความรู้จักและเข้าคู่กัน เพราะการเลี้ยงลูกต้องอาศัยทั้งตัวผู้และตัวเมีย โดยทำรังบนหน้าผาชายฝั่ง
นกอัลบาทรอสคิ้วดำ จำนวน 399,000 คู่ หรือ 2 ใน 3 ของนกอัลบาทรอสคิ้วดำทั่วโลกจะบินมาวางไข่ที่หมู่เกาะฟอล์กแลนด์ แต่จำนวนของนกลดลงอย่างน่าใจหาย เนื่องจากการประมงเบ็ดราวและอวนลากในมหาสมุทรของซีกโลกใต้ จนกระทั่งในปี ค.ศ. 2003 สหภาพระหว่างประเทศว่าด้วยการอนุรักษ์ธรรมชาติ (IUCN) ประกาศให้เป็นสัตว์อยู่ในสถานะใกล้สูญพันธุ์ทั่วโลกมาจนถึงปัจจุบัน
นกอัลบาทรอสคิ้วดำ ได้รับการตั้งชื่อวิทยาศาสตร์ครั้งแรกว่า "Diomedea melanophris" โดย คอนราด จาค็อบ แทมมินค์ นักสัตววิทยาชาวดัตช์ ในปี ค.ศ. 1828 โดยได้ต้นแบบมาจากแหลมกูดโฮป
โดยที่คำว่า "melanophrus" มาจากภาษากรีก 2 คำ คือ "melas" หรือ "melanos" หมายถึง "ดำ" และ "ophrus" หมายถึง "คิ้ว" ที่หมายถึงขนสีดำคล้ายคิ้วรอบดวงตานก
แคนดิซ มิเชล
แคนดิซ มิเชล เบกแมน-เอร์ริช (Candice Michelle Beckman-Ehrlich) เกิด 30 กันยายน 1978 เป็นนักมวยปล้ำอาชีพชาวอเมริกัน อดีตสังกัดเวิลด์เรสต์ลิงเอ็นเตอร์เทนเมนต์(WWE)ในนาม แคนดิซ มิเชล (Candice Michelle) อดีตแชมป์หญิง WWE 1 สมัย
รุ่งรัตน์ นราตรีกุล
รุ่งรัตน์ นราตรีกุล หรือ รุ่งรัตน์ ต.พิทักษ์กลการ เป็นนักมวยไทยชาวไทยระดับแถวหน้าของประเทศ ผู้ซึ่งเคยชนะในการแข่งขัน 12 ไฟต์ติดต่อกัน และเป็นหนึ่งในนักมวยไทยผู้เข้าแข่งขันรายการศึกวันสถาปนา 67 ปี เวทีราชดำเนิน ที่จัดขึ้น ณ วันที่ 24 ธันวาคม พ.ศ. 2555 โดยได้พบกับคู่ชกอย่างธนญชัย ท.แสงเทียนน้อย
วันที่ 5 ธันวาคม พ.ศ. 2556 รุ่งรัตน์ได้รับการกำหนดเข้าแข่งขันคู่เอกศึกมวยไทยเทิดไท้องค์ราชันย์ ที่จัดขึ้น ณ เวทีมวยชั่วคราวหน้าที่ว่าการอำเภอตะกั่วป่า จังหวัดพังงา โดยได้พบกับราฟี สิงห์ป่าตอง ซึ่งเป็นนักมวยไทยชาวฝรั่งเศส ที่ทั้งคู่เคยเสมอกันมาแล้วครั้งหนึ่ง
วันที่ 25 กรกฎาคม พ.ศ. 2553 รุ่งรัตน์เข้าแข่งขันคู่เอกรายการศึกมวยไทย 7 สี โดยได้พบกับคู่ชกชื่อพยัคฆ์อีสาน ศิษย์อุ๊อุบล ซึ่งรุ่งรัตน์เป็นฝ่ายต่อน้ำหนักให้ 2 ปอนด์ และในการแข่งขันยกที่สี่นี้เอง ที่รุ่งรัตน์เกิดอาการตะคริวขึ้นที่ขาขวา รวมถึงในยกที่ห้าพยัคฆ์อีสานเป็นฝ่ายคุมเกม ส่งผลให้รุ่งรัตน์เป็นฝ่ายแพ้คะแนนจากการแข่งครั้งดังกล่าว
วันที่ 13 มิถุนายน พ.ศ. 2554 รุ่งรัตน์เข้าแข่งขันคู่เอกรายการศึกมวยไทย 7 สี ซึ่งเขาเป็นฝ่ายชนะคะแนนต่อเพชรเอก ลูก บ.ก. ส่วนในวันที่ 24 มิถุนายน รุ่งรัตน์เข้าแข่งขันคู่เอกรายการศึกขุนศึกตระกูลหยาง โดยได้พบกับฤทธิจักร แก้วสัมฤทธิ์ ที่ซึ่งรุ่งรัตน์เคยเป็นฝ่ายแพ้คะแนนที่เวทีมวยอ้อมน้อยมาแล้วครั้งหนึ่ง วันที่ 15 กันยายน รุ่งรัตน์เข้าแข่งขันในรองคู่เอกรายการศึกดาวรุ่งชูเจริญที่เวทีมวยราชดำเนิน โดยพบกับคู่ชกอย่างศิริมงคล พี.เค.มวยไทยยิม โดยมีเงินเดิมพันขั้นต้นที่ 4 แสนบาท ที่ซึ่งทั้งคู่ไม่เคยชกกันมาก่อน วันที่ 10 ตุลาคม รุ่งรัตน์เข้าแข่งขันคู่เอกรายการศึกดาวรุ่งชูเจริญ โดยได้พบกับคู่ชกอย่างไข่มุกขาว ชูวัฒนะ ที่เวทีมวยราชดำเนิน ซึ่งรุ่งรัตน์เป็นฝ่ายชนะน็อกได้ในยกที่สอง และวันที่ 8 พฤศจิกายน รุ่งรัตน์เข้าแข่งขันคู่เอกศึกขุนศึกตระกูลหยางโดยได้พบกับนาคา แก้วสัมฤทธิ์ ที่เวทีมวยลุมพินี
วันที่ 20 มกราคม พ.ศ. 2555 รุ่งรัตน์เข้าแข่งขันคู่เอกรายการศึกขุนศึกตระกูลหยาง โดยได้พบกับซุปเปอร์แบงค์ ศักดิ์ชัยโชติ และรุ่งรัตน์เป็นฝ่ายแพ้คะแนน ที่เวทีมวยลุมพินี จากนั้น ในวันที่ 27 กุมภาพันธ์ รุ่งรัตน์เข้าแข่งขันคู่เอกรายการศึกวันทรงชัย สัญจร ซึ่งจัดขึ้น ณ อำเภอตะกั่วป่า จังหวัดพังงา โดยได้พบกับลูกนิมิต สิงห์คลองสี่ ที่ซึ่งรุ่งรัตน์เคยเป็นฝ่ายชนะที่เวทีมวยราชดำเนิน ทว่าในการแข่งครั้งนี้ รุ่งรัตน์เป็นฝ่ายแพ้คะแนน วันที่ 20 มีนาคม รุ่งรัตน์เข้าแข่งขันคู่เอกรายการศึกขุนศึกตระกูลหยาง ที่เวทีมวยลุมพินี โดยได้พบกับคู่ปรับเก่าอย่างลูกนิมิตอีกครั้ง ภายหลังจากที่รุ่งรัตน์เคยเป็นฝ่ายชนะลูกนิมิตมา 3 ครั้ง และแพ้ 1 ครั้ง และรุ่งรัตน์เตรียมเข้าแข่งขันคู่เอกนำรายการศึกขุนศึกตระกูลหยาง ที่เวทีมวยลุมพินี ในวันที่ 29 พฤษภาคม โดยมีคู่ชกคือยอดทองไท ป.เตละกูล แต่เนื่องด้วยรุ่งรัตน์เกิดมีอาการเจ็บหลัง จึงได้มีการให้หยกวิทยา เพชรสี่หมื่น ขึ้นชกแทน จากนั้น ในวันที่ 1 พฤศจิกายน รุ่งรัตน์ได้เข้าแข่งขันคู่เอกนำรายการศึกดาวรุ่งชูเจริญ ที่เวทีมวยราชดำเนิน โดยได้พบกับศิริมงคล พี.เค.มวยไทยยิม และรุ่งรัตน์เป็นฝ่ายชนะคะแนนขาด และในวันที่ 30 พฤศจิกายน รุ่งรัตน์เข้าแข่งขันรายการศึกขุนศึกตระกูลหยาง ที่เวทีมวยลุมพินี โดยได้พบกับคู่ชกอย่างหยกวิทยา เพชรสี่หมื่น
ลีเมอร์หนู
ลีเมอร์หนู () เป็นไพรเมตขนาดเล็กสกุลหนึ่ง ในกลุ่มลีเมอร์ จัดอยู่ในสกุล "Microcebus" จัดเป็นลีเมอร์ที่มีขนาดเล็กที่สุด และถือเป็นไพรเมตที่มีขนาดเล็กที่สุดจำพวกหนึ่ง
ลีเมอร์หนู มีรูปร่างลักษณะแตกต่างไปจากลีเมอร์ทั่วไป โดยจะเหมือนลิงลมหรือกาเลโกมากกว่า จากการศึกษาทางพันธุกรรม โดยศึกษาจากดีเอ็นเอพบว่า ลีเมอร์หนูเป็นลีเมอร์ที่มีความเก่าแก่ที่สุด โดยเชื่อว่าเป็นลีเมอร์ชนิดแรกที่เดินทางผืนแผ่นดินใหญ่แอฟริกามายังเกาะมาดากัสการ์เมื่อแรกกำเนิดเกาะเมื่อกว่า 80-60 ล้านปีก่อน โดยอาศัยเกาะมากับวัสดุหรือท่อนไม้ลอยน้ำมา ในรูปแบบของการจำศีล เพราะระยะทางห่างไกล เชื่อว่ามีลีเมอร์มาถึงเกาะมาดากัสการ์ครั้งแรกเพียง 12 ตัว และมีปริมาณตัวเมียเพียง 2 ตัวเท่านั้น ก่อนที่จะวิวัฒนาการให้มีความหลากหลายในเวลาต่อมา
ซึ่งลีเมอร์หนูแทบจะไม่ได้เปลี่ยนรูปร่างไปเลยจากเมื่อ 80 ล้านปีก่อน โดยมีขนาดลำตัวรวมทั้งส่วนหางยาวน้อยกว่า 27 เซนติเมตร (11 นิ้ว) ซึ่งสามารถเอามาวางไว้บนฝ่ามือมนุษย์ได้ มีใบหูและดวงตากลมโตขนาดใหญ่เหมือนกาเลโก เป็นลีเมอร์เพียงไม่กี่ชนิดที่หากินในเวลากลางคืน โดยกินอาหารขนาดเล็ก ๆ เช่น แมลง, แมง รวมถึงส่วนต่าง ๆ ของพืช เช่น ดอกไม้, ผลไม้ และรวมถึงน้ำต้อย และยางไม้ของต้นไม้ใหญ่ด้วย นับได้ว่าลีเมอร์หนูเป็นสัตว์อีกจำพวกหนึ่งที่มีส่วนช่วยในการผสมเกสรของพืช
นอกจากนี้แล้ว ลีเมอร์หนูยังถือได้ว่าเป็นไพรเมตเพียงจำพวกเดียวที่มีการจำศีล โดยจะจำศีลตรงกับช่วงฤดูร้อนของเกาะมาดากัสการ์ ซึ่งเป็นช่วงที่อากาศแห้งแล้ง ฝนไม่ตก ซึ่งตรงกับช่วงกลางปีของทุกปี ก่อนจะถึงฤดูการจำศีล คือ ตอนปลายของฤดูฝน ลีเมอร์หนูจะเร่งกินอาหารเพื่อสะสมพลังงานไว้ในร่างกาย ตามขาและหาง ก่อนที่จะจำศีลในโพรงไม้นานถึง 3-4 เดือน ด้วยการอยู่นิ่ง ๆ เคลื่อนไหวน้อยที่สุดเพื่อสงวนพลังงาน ระดับแมตาบอลิสซึมลดต่ำ อุณหภูมิในร่างกายลดต่ำ ซึ่งเรียกว่า ทอร์พอร์ ก่อนที่จะตื่นขึ้นมาอีกครั้งในช่วงปลายปี ซึ่งตรงกับปลายเดือนพฤศจิกายน และจะเร่งเพิ่มน้ำหนักเพื่อชดเชยพลังงานที่สูญเสีย ก่อนที่ในเดือนธันวาคม ลีเมอร์หนูจะผสมพันธุ์และออกลูก ด้วยการส่งเสียงร้องในรูปแบบคลื่นเสียงความถี่สูงที่หูมนุษย์ไม่ได้ยิน แบบเดียวกับค้างคาว ในการเรียกหาคู่ ซึ่งแต่ละชนิดก็จะมีเสียงที่แตกต่างกันออกไป ลีเมอร์หนูตัวเมียจะให้กำเนิดลูกในช่วงนี้ ลูกลีเมอร์หนูจะพึ่งพาแม่เป็นระยะเวลานาน 8 สัปดาห์ ก่อนที่จะเติบโตพอที่จะแยกตัวออกไป
เดิมลีเมอร์ถูกจัดให้มีเพียงแค่ชนิดเดียวหรือ 2 ชนิด เพราะมีรูปลักษณ์แทบไม่ต่างกันในแต่ละชนิด เนื่องจากเป็นสัตว์ที่หากินในเวลากลางคืน ที่ทัศนวิสัยไม่อาจมองอะไรได้ชัด จึงไม่มีความจำเป็นในเรื่องความแตกต่างของรูปร่างภายนอก แต่ปัจจุบันจากการศึกษาในระดับดีเอ็นเอพบว่ามีมากถึง 19 ชนิด หรืออาจมากกว่า
บ้านเชียงแก้ว (จังหวัดอุบลราชธานี)
บ้านเชียงแก้วตั้งตามชื่อของบุคคลที่มาอยู่ก่อนคือ นายแก้ว ซึ่งเคยบวชเป็นสามเณรสึกออกมาจึงมีคำนำหน้าว่า “เชียง” ชาวบ้านจึงเรียกนายแก้วว่า “เชียงแก้ว” แล้วจึงนำชื่อมาตั้งเป็นชื่อหมู่บ้าน เป็นบ้านเชียงแก้วจนถึงปัจจุบัน
เดิมชาวบ้านเชียงแก้วบางส่วนอพยพมาพร้อมกับชาวลาวเวียงจันทร์ที่มาตั้งเมืองอยู่ปากมูลน้อย ส่วนหนึ่งย้ายถิ่นที่อยู่มาจากบ้านคำไฮ – หนองแล้ง และอีกส่วนหนึ่งจากหนองหาน หนองคาย มาตั้งบ้านอยู่ดอนหาด เรียกว่า บ้านดอนหาด ริมห้วยบะฮัง ห่างจากหมู่บ้านเชียงแก้วไปทางทิศตะวันตกประมาณ 2 ก.ม และยังมี บ้านหนองขอน ตั้งอยู่ริมหนองขอนทางทิศตะวันตก แต่เป็นหมู่บ้านเล็กๆ ต่อมาเกิดน้ำท่วมเกือบทุกปีจึงหาทำเลที่ตั้งใหม่ได้ที่ทางทิศตะวันตก โดยแยกเป็นสองหมู่บ้าน คือ บ้านเหนือกับ บ้านใต้ เป็นชุมชนที่ใหญ่ขึ้นกว่าเดิม ทางบ้านใต้ตั้งวัดขึ้น บริเวณที่ตั้งมีต้นโพธิ์ใหญ่อยู่จนถึงปัจจุบันนี้ และบริเวณที่ก่อสร้างอุโบสถ (สิม) ยังมีหลักฐานหลงเหลืออยู่บ้าง ระหว่างบ้านเหนือกับบ้านใต้ระยะห่างกันประมาณ 500 เมตร ชาวบ้านจะมาเยี่ยมเยือนกันเสมอหรือจะมาทำบุญที่วัดต้องมาตอนกลางวัน เพราะตอนกลางคืนต้องระวังอันตรายจากเสือในช่วงนั้น นายแก้วหรือเชียงแก้วและภรรยาซึ่งเป็นคนตาบอด ได้อพยพจากบ้านขี้เหล็ก ตำบลหัวเรือ อำเภอเมือง จังหวัดอุบลราชธานี มาทำไร่ข้าวและเป็นช่างตีเหล็ก มาอยู่ที่ดินบ้านเชียงแก้ว พอชาวบ้านเหนือ – บ้านใต้ มาเห็นข้าวงอกงามดีจึงคิดมาอยู่กับนายแก้ว ซึ่งนายแก้วก็เห็นดีด้วยเพราะต้องการเพื่อนบ้านอยู่แล้ว จึงพร้อมกันถากถางป่าเพื่อจับจองพื้นที่เป็นของตนเอง จากการบอกเล่าต่อมาได้ย้ายวัดมาตั้งใหม่ ปัจจุบันเป็นบริเวณบ้าน นายพัน ภาเรือง นายโทน ภาเรือง นายเสถียร ภาเรือง ซึ่งตั้งอยู่ทางใต้ของหมู่บ้าน แต่ตั้งได้ชั่วคราว ต่อมาได้พิจารณาเห็นว่าไม่เหมาะสมต้องการวัดอยู่ทางทิศเหนือเพื่อเป็นสิริมงคล จึงย้ายวัดไปตั้งอยู่โนนโพธิ์ (โพธิ์ตาก – ปัจจุบันคือ บ้านสร้างคำ) แล้วไปสร้างสิมน้ำที่หนองสิมอยู่ทางทิศตะวันตกของหมู่บ้าน ปัจจุบันไม่ปรากฏหลักฐานอะไรที่หนองสิม ปี พ.ศ. 2537 ทางราชการขุดลอกหนองสิมขุดพบไม้แคนใหญ่ฝังอยู่ในหนองลึกกว่า 2 เมตร แต่ไม่สามารถเอาขึ้นได้ ปัจจุบันชาวบ้านเชียงแก้วเรียกบ้านใต้ – บ้านเหนือว่า “บ้านเก่า” ต่อมาทางวัดร่วมกันกับชาวบ้านเห็นว่า ที่วัดโนนโพธิ์ลาดเอียงยากต่อการพัฒนาสร้างอารามวิหารต่างๆ ขณะนั้นมีผู้มีจิตศรัทธาคือ มีลูกเมืองแสนสังข์ 4 คน (ชาย 2 คน หญิง 2 คน คือ นางตุ้มแก้ว นางกองแพง ชาย 2 คน จำชื่อไม่ได้) ตกลงกันบริจาคที่ดินส่วนตัวให้เป็นธรณีสงฆ์ สร้างเป็นวัดบ้านเชียงแก้วจนถึงปัจจุบันนี้
ปล. บ้านจิกเทิง เป็นหมู่บ้านเก่าแก่กว่า...บ้านเชียงแก้วเป็น 100 ปี
1. นายชา ปากดี
2. นายแสง
3. นายคูณ
4. นายใบ
5. นายโท ระดาบุตร
6. นายเงิน สมเสนาะ
ลำดับต่อมาบ้านเชียงแก้วแยกออกเป็น 2 หมู่บ้าน คือ หมู่ 6 และหมู่ 16 ดังนี้
7. นายคำ สุจริต หมู่ 16
8. นายพรม พันธ์คำ หมู่ 6
18 กันยายน 2521 ตั้งกิ่งอำเภอตาลสุม โดยแยกมาจาก อำเภอ พิบูลมังสาหาร และปี2525 แยก ตำบลจิกเทิง ออกเป็น ตำบลนาคาย พร้องกับแยกหมู่บ้านเชียงแก้วออกอีก 1 หมู่ คือ หมู่ 9 บ้านสร้างคำ
9. นายวัน จันภิรักษ์ หมู่ 3
10. นายชิน นาริกุล หมู่ 9
11. นายคำดี สมสุข หมู่ 4 ปัจจุบัน
12. นายมณีโชติ สุจริต หมู่ 3 ปัจจุบัน
13.นายสุนีย์ แก้วใจ
ปณชี
ปณชี (ภาษากงกณี: पणजी, , ) เป็นเมืองหลวงของรัฐกัว ประเทศอินเดีย ตั้งอยู่ที่ปากแม่น้ำมาณฑวี เป็นเมืองท่าบนฝั่งทะเลอาหรับ มีประชากร 65,000 คน และมีประชากรราว 100,000 คนในเขตมหานคร
อุปราชชาวโปรตุเกสที่เข้ามาปกครองอาณานิคมกัว ใช้เมืองนี้เป็นที่ทำการของตนเมื่อ ค.ศ. 1759 เรียกว่าเมืองกัวใหม่ ต่อมาในปี ค.ศ. 1893 ได้รับสถาปนาเป็นเมืองหลวงของดินแดนโปรตุเกสในอินเดีย ได้ให้เมืองนี้เป็นเมืองหลวงของดินแดนสหภาพกัว ดามันและดีอู จนเมื่อกัวได้รับสถานภาพเป็นรัฐใน ค.ศ. 1987 จึงกลายเป็นเมืองหลวงของรัฐ
รัฐซานลุยส์
ซานลุยส์ () เป็นรัฐในประเทศอาร์เจนตินา ตำแหน่งใจกลางของประเทศ บนละติจูด 32° ใต้ มีรัฐเพื่อนบ้าน จากทางทิศเหนือหมุนตามเข็มนาฬิกาดังนี้ รัฐลาริโอฆา รัฐกอร์โดบา รัฐลาปัมปา รัฐเมนโดซา และรัฐซานฆวน
ทะเลสาบน็อยซีเดิล
ทะเลสาบน็อยซีเดิล () หรือ ทะเลสาบแฟร์เตอ () เป็นทะเลสาบน้ำตื้น อยู่บริเวณชายแดนของประเทศออสเตรียกับฮังการี มีเนื้อที่ 315 กม² อยู่ในเขตประเทศออสเตรีย 240 กม² และอยู่ในเขตประเทศฮังการี 75 กม² ทะเลสาบมีพื้นที่รับน้ำราว 1,120 กม² จากทิศเหนือถึงใต้ทะเลสาบมีความยาว 36 กม. และมีความกว้างจากทิศตะวันออกถึงตะวันตก ระหว่าง 6-12 กม.
ทะเลสาบนี้เคยอยู่ในเขตประเทศฮังการีทั้งหมด จนกระทั่ง ค.ศ. 1922 บางส่วนได้โอนไปอยู่ในประเทศออสเตรียพร้อมกับรัฐบูร์เกนลันด์
ฟอลเลน (ทรานส์ฟอร์มเมอร์ส)
เดอะ ฟอลเลน () เป็นชื่อตัวละครจากภาพยนตร์ซีรีส์ เรื่อง ทรานส์ฟอร์มเมอร์ส (Transformers)
เดอะ ฟอลเลน หรือ ฟอลเลน เป็นพี่น้องกับหุ่นยนต์เหล่าไพรม์ รุ่นแรกๆ ซึ่งเรื่องเริ่มต้นขึ้นเมื่อ เหล่าไพรม์ ตั้งกฏขึ้นมา หนึ่งข้อ คือห้ามทำลายดวงดาวที่มีสิ่งมีชีวิต จนกระทั่ง เดอะ ฟอลเลน คิดแหกกฏข้อนี้ เพราะรังเกียจเผ่าพันธุ์มนุษย์ยิ่งนัก ฟอลเลนจึงคิดจะล้างเผ่าพันธุ์โดยการเปิดเครื่องมหาจักรกล ที่บรรพบุรุษสร้างไว้เพื่อจะเก็บเกี่ยวขุมพลังอีเนอร์จอน (Energon) โดยการทำลายดวงอาทิตย์ทิ้ง ทางเดียวที่จะเปิดเครื่องได้คือใช้แมททริกซ์แห่งจิตพลังผู้นำ (Matrix of Leadership) จนกลายเป็นสงครามแย่งชิงแมททริกซ์ขึ้นเป็นเวลานาน เหล่าไพรม์จึงจำเป็นต้องขโมยแมททริกซ์ ไปซ่อนไว้และได้สละชีวิตเพื่อซ่อนรักษาแมททริกซ์ไว้ ไม่ให้เดอะ ฟอลเลน หรือใครก็ตาม หาแมททริกซ์เจอ
หลายปีผ่านไปหุ่นยนต์ฝ่ายดีเซปติคอนส์ทุกตัวคน ได้ใช้เสี้ยวสะเก็ดเอ็นเนอร์จอนปลุกชีพเม็กกาทรอน จนฟื้นขึ้นมา เม็กกาทรอนได้เหาะไปยังยานอวกาศเนเมซิซ ซึ่งเดอะ ฟอลเลน พักอาศัยอยู่ที่แห่งนั้น เม็กกาทรอนผู้เป็นศิษย์ของฟอลเลน ได้แจ้งข่าวเรื่องออลสปาร์ค ถูกทำลายไปแล้ว เดอะฟอลเลนได้เห็นว่า ยังมีหุ่นยนต์ตระกูลไพรม์ ที่ยังมีชีวิตอยู่ เพียงคนเดียวนั่นคือ อ็อพติมัส ไพรม์ ซึ่งเดอะ ฟอลเลน คิดวางแผนใช้แซม วิทวิคกี้ นำไปหาอ็อพติมัส และไม่นานนักเม็กกาทรอนก็สามารถฆ่าอ็อพติมัสได้ เมื่อเดอะฟอลเลน ทราบข่าวว่าไพรม์ตัวสุดท้ายสิ้นชีพแล้ว จึงนำหุ่นยนต์ดีเซปติคอนส์ทั้งหมด เคลื่อนพล เข้าสู่โลกทันที
ฝ่ายแซม วิทวิคกี้ มิเคล่า อดีตเจ้าหน้าที่ซิมมอนส์ ได้พบกับเจ็ทไฟร์ ซึ่งเจ็ทไฟร์เล่าว่ามีแมททริกซ์เพียงอย่างเดียวที่สามารถปลุกชีพหุ่นยนต์ทุกตัวได้ แซมจึงรีบไปตามหาแมททริกซ์จนเจอ และชุบชีวิตอ็อพติมัสได้ เมื่อฟอลเลนทราบข่าวจึงไปแย่งแมททริกซ์กลับคืนมาได้ ทางด้านเดอะ ฟอลเลน ซึ่งได้นำแมททริกซ์ทำการเปิดเครื่องมหาจักรกล เมื่อเจ็ทไฟร์เห็นดังนั้น เขาจึงสละชีวิตตัวเอง เพื่อให้อ็อพติมัสประกอบร่างของเขา ในที่สุด เดอะ ฟอลเลน ก็ถูกอ็อพติมัสฆ่าตายสิ้น
เดอะฟอลเลนนี้เอง เป็นหนึ่งในผู้ที่กระตุ้น ให้เม็กกาทรอน สร้างกลุ่มดีเซปติคอนส์ขึ้นมา เพื่อกำจัดอ็อพติมัส ไพรม์และเหล่าออโต้บอทส์
ผู้พากย์เสียงเดอะ ฟอลเลน ในทรานส์ฟอร์มเมอร์ส อภิมหาสงครามแค้น ภาคภาษาไทย คือ จักรกฤษณ์ หาญวิชัย และให้เสียงภาคภาษาอังกฤษโดย โทนี่ ทอดด์ (Tony Todd) ส่วนผู้ให้เสียงภาคภาษาญี่ปุ่นนั้น ให้เสียงโดย แบงโจ จินกา (Banjō Jinga)
เตมูโก
เตมูโก () เป็นเมืองและเทศบาลในประเทศชิลี เป็นเมืองหลักในจังหวัดเกาตินและแคว้นอาเรากานีอา ตั้งอยู่ทางตอนใต้ของประเทศ ชาวอินเดียนเผ่าอาเรากานีอายกดินแดนนี้แห่งแก่สเปนและตั้งเป็นเมืองเมื่อ ค.ศ. 1881 เมืองเป็นศูนย์กลางการค้า โดยเฉพาะสินค้าจำพวกธัญพืช ผลไม้และไม้ซุง
กุสตาไน
กุสตาไน () หรือเดิมชื่อ คุสตาไน (, จนถึง ค.ศ. 1997 และ "Nikolayevsk" (รัสเซีย: "Николаевск", จนถึง ค.ศ. 1895) เป็นเมืองในประเทศคาซัคสถาน ตั้งอยู่ทางตอนเหนือของประเทศ บนฝั่งซ้ายของแม่น้ำโตบอล เป็นศูนย์กลางการปกครองของจังหวัดกุสตาไน เมืองมีประชากร 214,916 คน (ค.ศ. 2009)
เยินเชอปิง
เยินเชอปิง () เป็นเมืองทางตอนใต้ของประเทศสวีเดน มีประชากร 89,396 คน (ค.ศ. 2010) เป็นเมืองมีประชากรมากเป็นอันดับ 9 ของสวีเดน เมืองตั้งอยู่ปลายใต้สุดของทะเลสาบเวเทิร์น ตั้งขึ้นเป็นเมืองเมื่อ ค.ศ. 1284 เป็นเมืองเก่าที่มีความสำคัญในประวัติศาสตร์ช่วงแรก ๆ ของประเทศ ใน ค.ศ. 1612 ชาวเมืองได้ทำลายเมืองเพื่อขัดขวางการเข้าครอบครองของชาวเดนมาร์ก หลักจากนั้นได้ปฏิสังขรณ์เมืองขึ้นใหม่
อิงก็อลชตัท
อิงก็อลชตัท () เป็นเมืองในรัฐบาวาเรีย ประเทศเยอรมนี ตั้งอยู่บนฝั่งซ้ายของแม่น้ำดานูบ จากข้อมูลเมื่อวันที่ 31 มีนาคม ค.ศ. 2011 เมืองมีประชากร 125,407 คน มีการกล่าวถึงชื่อเมืองนี้เป็นครั้งแรกใน ค.ศ. 806 ตั้งขึ้นเป็นเมืองเมื่อ ค.ศ. 1250
เมืองนี้เป็นที่รู้จักในฐานะเมืองที่เป็นต้นกำเนิดของสมาคมลับชื่อ อิลลูมินาตี
ชีนีเซลโลบัลซาโม
ชีนีเซลโลบัลซาโม () เป็นเทศบาลในจังหวัดมีลาโน แคว้นลอมบาร์ดี ประเทศอิตาลี ตั้งอยู่ทางตะวันออกเฉียงเหนือราว 10 กม. จากศูนย์กลางของมิลาน เมืองมีประชากรราว 74,000 คน เทศบาลในปัจจุบันก่อตั้งขึ้นโดยชีนีเซลโล และ บัลซาโม จึงได้ตั้งชื่อเมืองเป็นเกียรติให้กับทั้งสอง เมื่อวันที่ 17 ตุลาคม ค.ศ. 1972
อ้นเมืองจีน
อ้นเมืองจีน หรือ อ้นจีน (; ) เป็นสัตว์ฟันแทะชนิดหนึ่ง จำพวกอ้น
นับเป็นอ้นที่มีขนาดใหญ่ที่สุด โดยมีความยาวได้ถึง 50 เซนติเมตร น้ำหนักได้ถึง 40 กิโลกรัม พบกระจายพันธุ์ในป่าไผ่ของมณฑลยูนานตอนล่าง เช่น สิบสองปันนา ในประเทศจีน และเขตที่ติดต่อกับพม่า และเวียดนาม
เคลย์ตง ซิลวา
เคลย์ตง เอากูสตู โอลีเวย์รา ซิลวา (3 กุมภาพันธ์ พ.ศ. 2530 — ) เป็นนักฟุตบอลชาวบราซิล ปัจจุบันเล่นให้กับเชียงราย ยูไนเต็ดใน ไทยลีก เล่นในตำแหน่ง กองหน้า
เคลย์ตงเริ่มเล่นฟุตบอลตั้งแต่อายุ 16 ปี โดยเล่นให้กับ มาดูเรยรา เอสปอร์เต กลุบ สโมสรฟุตบอลในประเทศบราซิล ทั้งชุดเยาวชนและชุดใหญ่ของสโมสรตั้งแต่ปี ค.ศ. 2007 และต่อมาในปี ค.ศ. 2010 สโมสรฟุตบอลโอสถสภา เอ็ม–150 สระบุรี สโมสรฟุตบอลในไทยพรีเมียร์ลีก ได้ซื้อตัวเขาจากมาดูเรยรา
เคลย์ตงได้ลงเล่นเป็นตัวจริงให้โอสถสภาเกือบตลอดฤดูกาล ซึ่งยิงประตูได้ถึง 29 ประตู พอจบ ไทยพรีเมียร์ลีก 2554 เคลย์ตงได้เป็นนักเตะที่สโมสรต่างๆใน ไทยพรีเมียร์ลีกและลีกอื่นๆต่างประเทศ สนใจและอยากได้ตัวเขามาร่วมทีม.แต่แล้วในปีถัดมา ค.ศ. 2012 ก่อนเปิด ไทยพรีเมียร์ลีก 2555 สโมสรฟุตบอลบีอีซี เทโรศาสน ได้ซื้อเขาจากโอสถมาอยู่กับสโมสรเป็นจำนวนเงินเกือบ 10 ล้านบาท
เคลย์ตงได้ลงเล่นให้บีอีซีตลอดเกือบทุกนัดและเป็นกำลังสำคัญของสโมสรมาตลอดทั้งฤดูกาล ซึ่งเขาเป็นส่วนหนึ่งในการนำบีอีซีจบอันดับที่ 3 ใน ไทยพรีเมียร์ลีก 2555 และนำทีมไปสู่รอบก่อนรองชนะเลิศใน ไทยคมเอฟเอคัพ ซึ่งบุกไปแพ้ บุรีรัมย์ ยูไนเต็ด ด้วยสกอร์ 2-3 และในนัดสุดท้ายของฤดูกาล 2555 ในนัดที่บีอีซีเปิดบ้านเสมอเมืองทองยูไนเต็ด ไป 2-2 ซึ่งคลีตันก็ยิงประตูได้ด้วยในนัดที่ และพอจบฤดูกาลคลีตันได้เป็นดาวซัลโวประจำ ไทยพรีเมียร์ลีก 2555 ร่วมกับ ธีรศิลป์ แดงดา กองหน้าของเมืองทองยูไนเต็ดที่ยิงประตูได้เท่ากันคือ 24 ประตู
เชียงราย ยูไนเต็ด ประกาศคว้าตัว เคลย์ตง ซิลวา เข้าร่วมทีมอย่างเป็นทางการเมื่อวันที่ 30 ธันวาคม พ.ศ. 2560 ต่อมาวันที่ 19 มกราคม พ.ศ. 2561 การแข่งขันไทยแลนด์แชมเปียนส์คัพ หลังจากที่เชียงรายเสมอบุรีรัมย์ ยูไนเต็ด 2-2 ในเวลา 90 นาที ทำให้ต้องตัดสินด้วยการยิงลูกโทษ เคลย์ตงได้ยิงลูกโทษลูกสุดท้ายเข้าประตู ทำให้เฉือนชนะบุรีรัมย์ และคว้าแชมป์แรกกับเชียงรายได้สำเร็จ เคลย์ตงลงเล่นไทยลีกนัดแรกกับเชียงรายในวันที่ 10 กุมภาพันธ์ นัดเปิดบ้านชนะชลบุรีที่สิงห์ สเตเดียม 1-0 ต่อมาในวันที่ 28 มีนาคม เคลย์ตงทำประตูแรกให้กับสโมสรในนัดที่เชียงรายเปิดบ้านแพ้ชัยนาท ฮอร์นบิล 1-2
ในเลกที่สองของฤดูกาล 2561 เคลย์ตงถูกปล่อยยืมตัวให้กับสุพรรณบุรี เขาทำสองประตูแรกให้กับสโมสรในนัดที่เปิดบ้านเอาชนะราชนาวี 3-1
ฟอร์ด เอสเคป
ฟอร์ด เอสเคป () เป็นรถยนต์เอนกประสงค์สมรรถนะสูงขนาดเล็ก (Compact SUV) ของฟอร์ดมอเตอร์ เริ่มผลิตใน พ.ศ. 2543 และเริ่มจำหน่ายในปี พ.ศ. 2544 โดยใช้ชิ้นส่วนร่วมกับมาสด้า ทริบิวต์ () และได้รับความนิยมมากในทุกประเทศที่เปิดตัว โดยในประเทศไทยเริ่มจำหน่ายเมื่อปี พ.ศ. 2546-ปัจจุบัน โดยปัจจุบัน ฟอร์ด เอสเคป มีวิวัฒนาการตามช่วงเวลาได้ 3 Generation (รุ่น) ดังนี้
ฟอร์ด เอสเคป รุ่นที่ 1 เริ่มผลิตเมื่อปี พ.ศ. 2543-2550 แต่ในประเทศไทย เอสเคปรุ่นนี้เริ่มจำหน่ายเมื่อปี พ.ศ. 2546-ปัจจุบัน ซึ่งมีระบบขับเคลื่อน 2 รูปแบบ คือระบบขับเคลื่อน 2 ล้อ และ 4 ล้อ
มีตัวถัง 1 รูปแบบ คือเอสยูวี 4 ประตู มีระบบเกียร์ 2 รูปแบบ คือ เกียร์ธรรมดา 5 สปีด และเกียร์อัตโนมัติ 4 สปีด และมีเครื่องยนต์ 3 ขนาด คือ 2.0 ,2.3 และ 3.0 ลิตร โดยในประเทศไทยในปัจจุบันจะมีจำหน่ายเฉพาะรุ่นเครื่องยนต์ 2.3 ลิตร และเกียร์อัตโนมัติเท่านั้น และมีการไมเนอร์เชนจ์ไปแล้วถึง 3 ครั้งด้วยกัน และรุ่นนี้ ในต่างประเทศ ได้มีการผลิตรุ่นไฮบริด เป็นรุ่นพิเศษ ซึ่งไม่มีขายในประเทศไทย
ในปี พ.ศ. 2550 ฟอร์ดมอเตอร์ ได้ส่งเอสเคปรุ่นที่ 2 สู่ตลาดโลก รุ่นที่ 1 จึงเลิกผลิตไป แต่ในประเทศไทยยังมีจำหน่ายอยู่จนถึงปี 2557
ฟอร์ด เอสเคป รุ่นที่ 2 เริ่มผลิตเมื่อปี พ.ศ. 2550-2555 ซึ่งมีตัวถังแบบเดียวคือเอสยูวี 4 ประตู มีเกียร์ 3 แบบ คือเกียร์ธรรมดา 5 สปีด ,เกียร์อัตโนมัติ 4 สปีดและเกียร์อัตโนมัติ 6 สปีด และมีเครื่องยนต์ 3 ขนาดคือ 2.3 ,2.5 และ 3.0 ลิตร โดยรุ่นนี้ยังมีการผลิตรุ่นไฮบริดเหมือนรุ่นก่อนหน้านี้ แต่รุ่นนี้ไม่มีการทำตลาดในประเทศไทยแต่อย่างใด
ฟอร์ด เอสเคป รุ่นที่ 3 เริ่มผลิตเมื่อปี พ.ศ. 2555-ปัจจุบัน ซึ่งรุ่นนี้ได้เปลี่ยนจากการร่วมผลิตกับมาสด้า ทริบิวต์ ไปผลิตร่วมกับมาสด้า 3 และฟอร์ด โฟกัส โดยรุ่นนี้มีตัวถังแบบเดียวคือตัวถังเอสยูวี 4 ประตู มีเกียร์แบบเดียวคือเกียร์อัตโนมัติ 6 สปีด และมีเครื่องยนต์ 3 ขนาดคือ 1.6 ,2.0 และ 2.5 ลิตร โดยยังไม่มีการผลิตรุ่นไฮบริดแต่อย่างใด
นอกจากนี้ ในยุโรป ฟอร์ด เอสเคปจะมีชื่อในการทำตลาดว่า ฟอร์ด คูกา () แต่ในประเทศไทย ฟอร์ดยังไม่มีแผนนำเอสเคปรุ่นที่ 3 มาทำตลาดในประเทศไทย
อันเนอส์ ลินเนอกา
อันเนอส์ โรเซนครานซ์ ลินเนอกา () เกิดเมื่อวันที่ 13 เมษายน ค.ศ. 1984 เป็นผู้เล่นชาวเดนมาร์ก ปัจจุบันเล่นให้กับเวสต์บรอมมิชอัลเบียน ในพรีเมียร์ลีก อังกฤษ โดยก่อนหน้านั้นเล่นกับแมนเชสเตอร์ยูไนเต็ด ในตำแหน่งผู้รักษาประตู ย้ายมาร่วมทีมเมื่อเดือนพฤศจิกายน ค.ศ. 2010
ปัจจุบันลินเดอร์กาดได้ย้ายไปสังกัดสโมสรเรอัล มาดริดตั้งแต่ฤดูกาล 2017-2018 โดยต้องขับเคี่ยวในตำแหน่งผู้รักษาประตูมือหนึ่งกับเบน เอมอส อดีตเพื่อนร่วมทีมแมนเชสเตอร์ยูไนเต็ด
"สถิตินับถึงวันที่ 4 ธันวาคม ค.ศ. 2012"
!Total||5||0
"สถิตินับถึงวันที่ 18 พฤศจิกายน ค.ศ. 2012"
Aalesund
Odense Boldklub
แมนเชสเตอร์ยูไนเต็ด